hotchpotch/miracl-hf-unified huggingface dataset:
ไก่ต๊อกหมวกเหล็ก
ไก่ต๊อกหมวกเหล็ก (; ) เป็นนกขนาดใหญ่ชนิดหนึ่ง ในวงศ์ไก่ต๊อก (Numididae) จัดเป็นเพียงชนิดเดียวเท่านั้นที่อยู่ในสกุล "Numida"
ไก่ต๊อกหมวกเหล็ก มีลักษณะทั่วไปเหมือนกับไก่ต๊อกชนิดอื่น ๆ แต่บนหัวมีหงอนที่เป็นโหนกแข็งที่มีลักษณะที่เหมือนกับสวมหมวกเหล็กหรือหมวกกันน็อกอยู่ อันเป็นที่มาของชื่อสามัญ
มีความยาวเต็มที่ประมาณ 61 เซนติเมตร มีพฤติกรรมรวมตัวกันเป็นฝูงตั้งแต่ 10-100 ตัว หากินตามพื้นดินหรือตามทุ่งหญ้าโปร่งเท่านั้น เมื่อตกใจจะบินได้ระยะทางสั้น ๆ เพื่อขึ้นต้นไม้หรือขึ้นที่สูง โดยกินอาหารที่เป็นพืชแทบทุกชนิด ตลอดจนสัตว์ขนาดเล็ก เช่น หอยทาก แมลงชนิดต่าง ๆ
ไก่ต๊อกหมวกเหล็กเป็นไก่ต๊อกที่มีถิ่นกำเนิดอยู่ในทวีปแอฟริกา และเป็นไก่ต๊อกชนิดที่พบเห็นได้ง่ายและแพร่กระจายพันธุ์มากที่สุด
ปัจจุบันมีการเพาะเลี้ยงไก่ต๊อกหมวกเหล็กเป็นสัตว์เลี้ยงสวยงาม เพื่อความเพลิดเพลินใจ และยังมีการเพาะเลี้ยงเพื่อการบริโภคเนื้อและไข่เป็นสัตว์เศรษฐกิจอีกด้วย โดยเมื่อวางไข่ไก่ต๊อกหมวกเหล็กจะแยกตัวจากฝูงไปวางไข่เพียงตามลำพังในพงหญ้า ครั้งละ 40-50 ฟอง แม่ไก่จะดูแลลูกประมาณ 2-3 เดือน เมื่อพ้นจากนี้แล้วลูกไก่จะแข็งแรงพอที่จะเข้าฝูงหากินเองได้ ไก่ต๊อกหมวกเหล็กเข้าสู่วัยเจริญพันธุ์เมื่ออายุได้ 5-7 เดือน
แบ่งออกเป็นชนิดย่อยต่าง ๆ ได้ดังนี้
ยูไนเต็ดคิวบ์คอนเสิร์ต
ยูไนเต็ดคิวบ์คอนเสิร์ตเป็นคอนเสิร์ตจัดขึ้นโดย คิวบ์เอนเตอร์เทนเมนต์ เพื่อศิลปินได้ใกล้ชิดกับแฟนคลับ มีศิลปินเช่น โฟร์มินิต บีสต์ จีน่า บีทูบี และรยู จี-ฮุนและทัวร์ตั้งแต่ เกาหลีใต้ จีน ญี่ปุ่น อังกฤษ บราซิล
Cube Family (คิวบ์แฟนมีลี่)เป็นชื่อของค่ายเพลงเกาหลีใต้ ชื่อว่า คิวบ์เอนเตอร์เทนเมนต์
วันที่ 5 ธันวาคม 2554 ทางคอนเสิร์ตได้เดินทางไปถึง อังกฤษ และเป็นครั้งแรกที่ไปจัดคอนเสิร์ตถึงทวีปยุโรป
ยูไนเต็ดคิวบ์คอนเสิร์ตได้เดินทางมาจัดคอนเสิร์ตที่ประเทศบราซิล ซึ่งประเทศที่ใหญ่ที่สุดในอเมริกาใต้ และมีแฟนคลับมาต้อนรับถึง 5000 คนและคอนเสิร์ตของเคป๊อปที่ทวีปอเมริกาใต้เป็นครั้งแรก 
วันที่ 2 ธันวาคม 2555 ทางค่ายคิวบ์เอนเตอร์เทนเมนต์ออกมาประกาศว่าจะมีการจัดคอนเสิร์ตทัวร์ในรอบปี 2556 โดยมีศิลปินหน้าใหม่ เช่น บีทูบี และ รยู จี-ฮุนที่เข้าในปี2012 และมีการออกมาประกาศว่าจะทัวร์ในเกาหลีใต้ และจีน
Cube ความบันเทิงที่ทำอัลบั้มพิเศษรว​​มทั้งเดี่ยวจาก "ประเทศ Cube" ศิลปิน อัลบั้มถูกปล่อยออกมาทั้งทางร่างกายและดิจิทัลใน 4 พฤศจิกายน 2011
ไก่ต๊อกอีแร้ง
ไก่ต๊อกอีแร้ง (; ) นกขนาดใหญ่ชนิดหนึ่ง ในวงศ์ไก่ต๊อก (Numididae) นับเป็นเพียงชนิดเดียวเท่านั้นที่อยู่ในสกุล "Acryllium"
ไก่ต๊อกอีแร้ง มีลักษณะคล้ายกับไก่ต๊อกชนิดอื่น ๆ แต่มีสีขนที่สวยงามเงางามกว่าไก่ต๊อกชนิดอื่น และมีส่วนหัวที่ปราศจากขนและจะงอยปากที่แหลมคม งองุ้มทำให้แลดูคล้ายอีแร้ง อันเป็นที่มาของชื่อสามัญ
ไก่ต๊อกอีแร้งมีขนาดความยาวถึง 71 เซนติเมตร นับเป็นไก่ต๊อกที่มีขนาดใหญ่ที่สุด นอกจากนั้นแล้วมีพฤติกรรมคล้ายกับไก่ต๊อกชนิดอื่น ๆ คือ หากินตามทุ่งหญ้าที่แห้งแล้งหรือป่าโปร่ง หากินเมล็ดพืชตามพื้นดินเป็นหลัก รวมถึงสัตว์ขนาดเล็ก ๆ เช่น แมลง ส่งเสียงร้อง "ชิง-ชิง-ชิง-ชิง-ชิง" วางไข่สีครีมครั้งละ 4-8 ฟองในพงหญ้า
พบกระจายพันธุ์ในแถบตะวันออกเฉียงเหนือของแอฟริกา ตั้งแต่ภาคใต้ของเอธิโอเปีย ตลอดจนเคนยาและภาคเหนือของแทนซาเนีย
เปตองในซีเกมส์ 2013
เปตองในซีเกมส์ 2013 จัดขึ้นที่กรุงเนปยีดอ ประเทศพม่า ระหว่างวันที่ 12–21 ธันวาคม 2556
สายมิโดซุจิ
สายมิโดซุจิ (御堂筋線) เป็นเส้นทางรถไฟฟ้าใต้ดินในระบบรถไฟใต้ดินเทศบาลโอซะกะ นครโอซะกะ ดำเนินการโดยการคมนาคมเทศบาลโอซะกะ ก่อสร้างตามแนวถนนมิโดซุจิ เป็นเส้นทางรถไฟฟ้าสายแรกในโอซะกะ และสายที่ 2 ในประเทศญี่ปุ่น ถัดจากโตเกียวเมโทร สายกินซะ ทุกสถานี ตัวย่อขึ้นต้นด้วยตัว M
สายทะนิมะชิ
สายทะนิมะชิ (สาย 2) (谷町線) เป็นเส้นทางรถไฟฟ้า ระบบรถไฟใต้ดินเทศบาลโอซะกะแห่งนครโอซะกะ ภูมิภาคคันไซ ประเทศญี่ปุ่น ชื่อทางการคือ รถรางด่วนไฟฟ้า สาย 2 (高速電気軌道第2号線) ทุกสถานี มีตัวย่อขึ้นต้นด้วยตัว T จุดเด่นของเส้นทางนี้คือ มีตู้รถไฟฟ้าสำหรับสุภาพสตรี ในคันที่ 3 ของทุกขบวน ซึ่งใช้มาตั้งแต่วันที่ 15 ธันวาคม ค.ศ. 2003
จักรยานในซีเกมส์ 2013
จักรยานในซีเกมส์ 2013 จัดแข่งขันขึ้นที่สนามแข่งจักรยานเมาท์ เพลทเซ่น ในกรุงเนปยีดอ สำหรับ บีเอ็มเอ็กซ์, จักรยานเสือภูเขา, ถนนจาก 3 เมืองประกอบไปด้วย (Leway, Pyinmanar, Tatkon) สำหรับถนนและลานขี่จักรยานหวุ่นนะเต้ย์ดิในกรุงเนปยีดอ สำหรับทางเรียบ ระหว่างวันที่ 11–19 ธันวาคม 2556
ชนม์ทิดา อัศวเหม
ชนม์ทิดา อัศวเหม (ชื่อเล่น เพลง, เกิด 15 ธันวาคม พ.ศ. 2537) เป็นบุตรของชนม์สวัสดิ์ อัศวเหม นักการเมือง กับนันทิดา แก้วบัวสาย ศิลปิน จบการศึกษาจาก คณะนิเทศศาสตร์ (ภาคภาษาอังกฤษ) จุฬาลงกรณ์มหาวิทยาลัย ละครเรื่องแรก คือ ละครเพลงซีรีส์ เรื่อง "My Melody…360 องศารัก" ส่วนผลงานเพลงแรก เป็นเพลงประกอบละครเรื่อง "แค้นเสน่หา" ทางช่อง 3 ในชื่อเพลง "แค่ในใจก็พอ" มีผลงานในการแสดงภาพยนต์เรื่องแรก คือ "ตุ๊กแกรักแป้งมาก"
นกช้อนหอยศักดิ์สิทธิ์
นกช้อนหอยศักดิ์สิทธิ์ หรือ นกช้อนหอยศักดิ์สิทธิ์แอฟริกัน (; ) เป็นนกน้ำขนาดใหญ่ อยู่ในวงศ์นกช้อนหอยและนกปากช้อน (Threskiornithidae)
นกช้อนหอยศักดิ์สิทธิ์ มีความยาวลำตัวถึง 82 เซนติเมตร มีขายาวและมีปากโค้ง อาศัยอยู่ตามหนองบึง และทุ่งหญ้าใกล้แหล่งน้ำ ซึ่งเป็นแหล่งอาศัยหากิน โดยอาหารหลัก ได้แก่ แมลง, กบ, หอย, ไส้เดือนดิน และสัตว์เลื้อยคลานขนาดเล็ก ทำรังวางไข่ครั้งละ 2-3 ฟอง เป็นกลุ่มบนต้นไม้ใหญ่ร่วมกับนกจำพวกอื่น ๆ เช่น นกกระยาง
นกช้อนหอยศักดิ์สิทธิ์ กระจายพันธุ์ทั่วทวีปแอฟริกา ตั้งแต่แอฟริกาใต้สะฮาราลงมา และบางส่วนในตอนใต้ของอิรัก เป็นนกที่ชาวอียิปต์โบราณนับถือเป็นนกศักดิ์สิทธิ์ อันเป็นที่มาของชื่อ โดยปรากฏอยู่เป็นประติมากรรม และซากที่ฝังในโถข้างเสาโอเบลิสค์ ปัจจุบันสามารถพบได้ทั่วไปตามอุทยานแห่งชาติและเขตอนุรักษ์ต่าง ๆ ทั่วทั้งทวีปแอฟริกา
เดิมที นกช้อนหอยศักดิ์สิทธิ์ไม่มีในประเทศไทย แต่ต่อมาสวนสัตว์ซาฟารีเวิลด์ได้นำเข้ามาเลี้ยงไว้แบบเปิดในบริเวณสวนสัตว์ ทำให้นกช้อนหอยศักดิ์สิทธิ์บินออกมาหากินตามทุ่งนาใกล้เคียง จึงทำให้กลายเป็นนกประจำถิ่นชานเมืองกรุงเทพมหานครไปแล้ว
ฮัน ฮเย-จิน
ฮัน ฮเย-จิน(; เกิด 27 ตุลาคม พ.ศ. 2524) เป็นนักแสดงหญิงและพิธีกรชาวเกาหลีใต้ เธอมีผลงานด้านการแสดงที่โดดเด่นหลายเรื่อง เช่น "Be Strong, Geum-soon!".และผลงานที่ทำให้เธอแจ้งเกิดที่สุดคือ "จูมง มหาบุรุษกู้บัลลังก์" และภาพยนตร์เรื่อง "26 Years" ส่วนงานด้านพิธีกร เธอเป็นพิธีกรได้รายการ Healing Camp ตั้งแต่ปี พ.ศ. 2554 - 2556
เธอมีพี่สาวอยู่หนึ่งคน พี่สาวเธอแต่งงานกับ คิม คังวูในปี 2010.
เธอเคยคบกับ เนล จากวง Browneyed Soulตั้งแต่ปี 2003-2012
เดือนมีนาคม ปี 2013 เธอประกาศว่ากำลังคบหากับนักฟุตบอล คี ซ็อง-ยง และเธอก็ประกาศหมั้นกับ คี ซ็อง-ย็อง ในอีกสองเดือนต่อมา
ฮัน ฮเย-จินและคี ซ็อง-ยงจดทะเบียนสมรสในวันที่ 25 มิถุนายน พ.ศ. 2556 ส่วนงานแต่งงานจัดขึ้นในวันที่ 1 กรกฎาคมปีเดียวกัน ลูกสาวคนแรกของทั้งคู่เกิดเมื่อวันที่ 13 กันยายน พ.ศ. 2558 ณ โรงพยาบาลแห่งหนึ่งในกรุงโซล
หมาจิ้งจอกข้างลาย
หมาจิ้งจอกข้างลาย (; ) สัตว์กินเนื้อชนิดหนึ่ง ในวงศ์สุนัข (Canidae)
จัดเป็นหมาจิ้งจอกที่มีขนาดเล็กกว่าหมาป่า และหมาใน ด้วยเป็นแจ็กคัลชนิดหนึ่ง มีความแตกต่างจากแจ็กคัลชนิดอื่น ๆ โดยมีใบหน้าที่แหลมน้อยกว่า ใบหูมนกว่า ปลายหางเป็นสีขาว และมีลายเส้นสีขาวเส้นเดียวพาดทแยงตามทั้งสองข้างลำตัว มีความใกล้เคียงกับหมาจิ้งจอกหลังดำ ("C. mesomelas") ซึ่งเป็นแจ็กคัลอีกชนิดหนึ่ง มีฟันที่สามารถเขียนเป็นสูตรได้ว่า
มีความสูงจากปลายเท้าถึงหัวไหล่ 40–45 เซนติเมตร ความยาว 70–80 เซนติเมตร น้ำหนักโดยเฉลี่ย 7–13 กิโลกรัม ตัวผู้มีขนาดใหญ่กว่าตัวเมียและมีน้ำหนักมากกว่า
พบกระจายพันธุ์ในทวีปแอฟริกา จัดเป็นแจ็กคัลชนิดที่พบได้ยากที่สุด มีพฤติกรรมอาศัยอยู่ตามลำพังเพียงตัวเดียว ยกเว้นในช่วงฤดูผสมพันธุ์หรือเลี้ยงดูแลลูกที่อยู่กันเป็นคู่ มีการจับคู่แบบคู่เดียวตลอดทั้งชีวิต อาศัยอยู่ในสถานที่ ๆ เป็นทุ่งหญ้าและป่าละเมาะ กินซากสัตว์ที่เน่าเปื่อย และล่าสัตว์ขนาดเล็ก เช่น หนู, กระต่าย, นกที่หากินตามพื้นดิน, สัตว์เลื้อยคลาน หรือแมลง เป็นอาหาร นอกจากนี้แล้วยังอาจล่าสัตว์กีบที่มีขนาดใหญ่กว่า เช่น ลูกแอนทีโลป หรือแอนทีโลปขนาดเล็กเป็นอาหารได้ด้วย โดยเฉพาะการล่าแบบคู่ โดยคู่ผสมพันธุ์
มีระยะเวลาการตั้งท้องนาน 57–70 วัน พฤติกรรมการเลี้ยงลูกเหมือนกับแจ็คเกิลชนิดอื่น ๆ คือ ตัวผู้เป็นฝ่ายหาอาหารมาเลี้ยงดู ตัวเมียจะเป็นฝ่ายเฝ้าดูแลรังและดูแลลูกมากกว่า แต่ก็อาจจะช่วยตัวผู้ล่าเหยื่อได้ในบางครั้ง ลูกขนาดเล็กที่ยังช่วยเหลือตัวเองไม่ได้จะตกเป็นอาหารของสัตว์กินเนื้อขนาดใหญ่กว่า เช่น เสือดาว, ไฮยีน่า, งูเหลือม, อินทรีขนาดใหญ่
แบ่งออกเป็นชนิดย่อยได้ 6 ชนิด คือ
หมาจิ้งจอกหลังดำ
หมาจิ้งจอกหลังดำ หรือ หมาจิ้งจอกหลังเงิน (; ) เป็นสัตว์กินเนื้อชนิดหนึ่งในวงศ์สุนัข (Canidae)
เป็นหมาจำพวกแจ็กคัลชนิดหนึ่ง มีใบหูใหญ่ ปลายหางมีสีดำ ช่วงขาสั้นกว่าหมาจิ้งจอกข้างลาย ("C. adustus") ตัวผู้กับตัวเมียมีรูปร่างลักษณะเหมือนกันแต่ตัวผู้จะมีขนาดใหญ่กว่าเล็กน้อย
มีความสูงจากหัวไหล่ถึงปลายเท้า 40–45 เซนติเมตร ความยาวลำตัว 70–80 เซนติเมตร ความยาวหาง 28–35 เซนติเมตร น้ำหนักประมาณ 6–13.5 กิโลกรัม อายุโดยเฉลี่ย 8–10 ปี
พบกระจายพันธุ์ทั่วไปในทวีปแอฟริกา โดยเป็นแจ็กคัลชนิดที่หาได้ง่ายที่สุด พบเห็นได้บ่อยที่สุดในทวีปแอฟริกา โดยจะอาศัยอยู่ในทุ่งหญ้า ป่าละเมาะ และพื้นที่กึ่งทะเลทราย จะจับคู่เพียงคู่เดียวไปตลอดทั้งชีวิตและช่วยกันปกป้องถิ่นอาศัยและถิ่นหากิน หมาจิ้งจอกหลังดำเป็นนักฉกฉวยโอกาสแย่งกินซากสัตว์จากสัตว์นักล่าชนิดอื่น ๆ แต่เมื่อมีโอกาสก็จะล่าลูกแอนทีโลป หรือลูกกวางขนาดเล็ก เป็นอาหารได้ รวมถึงหนู, นกที่หากินตามพื้นดิน ลูกหมาขนาดเล็กที่ยังช่วยเหลือตัวเองไม่ได้จะตกเป็นเหยื่อของสัตว์กินเนื้อขนาดใหญ่ เช่น เสือดาว, อินทรีขนาดใหญ่, งูเหลือม
แบ่งออกได้เป็น 2 ชนิดย่อย คือ
ขบวนการรถไฟ ทคคิวเจอร์
ขบวนการรถไฟ ทคคิวเจอร์ หรือ เรชฉะ เซนไท ทคคิวเจอร์ () เป็นภาพยนตร์แนวขบวนการนักสู้ลำดับที่ 38 เริ่มออกอากาศที่ประเทศญี่ปุ่น ในวันที่ 16 กุมภาพันธ์ ค.ศ. 2014 จนถึงวันที่ 15 กุมภาพันธ์ ค.ศ. 2015 ทางสถานีทีวีอาซาฮี ทุกเช้าวันอาทิตย์ เวลา 7.30 - 8.00 น. ในช่วงซูเปอร์ฮีโร่ ไทม์
สำหรับประเทศไทย ลิขสิทธิ์โดย โรส เอ็นเตอร์เทนเมนท์ คอร์ปอเรชั่น ใช้ชื่อว่า ขบวนการรถไฟด่วนพิเศษ ทคคิวเจอร์ ออกอากาศทางช่อง 3 แฟมิลี่ ทุกวันศุกร์ เวลา 6.00 - 6.30 น. และ 18.00 - 18.30 น. เริ่มวันศุกร์ที่ 4 ธันวาคม 2015 และออกอากาศทางช่อง Gang Cartoon ทุกวันอาทิตย์ เวลา 08.30 น.และทุกวันศุกร์ เวลา 16.30 น. เริ่มวันอาทิตย์ที่ 6 ธันวาคม 2015
เสน่หาสัญญาแค้น
เสน่หาสัญญาแค้น เป็นละครโทรทัศน์ไทย ผลิตโดยบริษัท บ้านละคอน จำกัด จากบทประพันธ์ของ Shayna กำกับการแสดงโดย กฤษฎา เตชะนิโลบล ออกฉายครั้งแรกทางช่อง 3 เมื่อ วันพุธที่ 21 พฤษภาคม พ.ศ. 2557 ถึงวันพฤหัสบดีที่ 10 กรกฎาคม พ.ศ. 2557 และนำกลับมาให้ชมอีกครั้งทาง ช่อง 28 ทุกวันจันทร์ถึงศุกร์ เวลา 12.15 - 13.15 น. และเวลาใหม่ 11.45 - 13.00 น. เริ่ม วันอังคารที่ 24 มกราคม – วันอังคารที่ 7 มีนาคม พ.ศ. 2560 ต่อจากละคร เกมร้ายเกมรัก
เทควันโดในซีเกมส์ 2013
เทควันโดในซีเกมส์ 2013 จัดแข่งขันขึ้นที่สนามกีฬาอาคารหวุ่นนะเต้ย์ดิ กรุงเนปยีดอ ประเทศพม่า ระหว่างวันที่ 18–21 ธันวาคม 2556
เดย์ดอนต์แคร์อเบาต์อัส
เดย์ดอนต์แคร์อเบาต์อัส (อังกฤษ:They Don't Care About Us) เป็นเพลงซิงเกิ้ลเดียวที่ 4 ของMichael Jackson วางจำหน่ายโดย Epic เมื่อวันที่ 31 มีนาคม ค.ศ. 1996 จากอัลบั้ม
เพลงนี้มาพร้อมกับ 2 ผู้กำกับมิวสิควิดีโอ โดย เป็นครั้งแรกที่ไปถ่ายทำที่ประเทศบราซิล บริเวณสลัมในเมืองรีโอเดจาเนโร ที่เรียกว่าDona Marta และซัลวาดอร์ เจ้าหน้าที่รัฐพยายามที่จะห้ามการผลิตวิดีโอทุกมุม เพราะกลัวจะเกิดความเสียหายของภาพพวกเขาในพื้นที่ และโอกาสในการแสดงละครในโอลิมปิก 2004 ที่ยังคงอาศัยอยู่ในพื้นที่ที่มีความสุขที่จะเห็นนักร้องโดยหวังที่ปัญหาของพวกเขาจะทำให้มองเห็นให้กับผู้ชมที่กว้างขึ้น
ดิสไทม์อราวน์ (เพลงไมเคิล แจ็กสัน)
ดิสไทม์อราวน์ () เป็นเพลงของนักร้องชาวอเมริกัน ไมเคิล แจ็กสัน คู่กับเดอะโนทอเรียสบีไอจี จากอัลบั้ม โดยได้วางจำหน่ายในวันที่ 26 ธันวาคม ค.ศ. 1995 โดยค่ายเพลงอีพิก ประพันธ์โดย Michael Jackson, Dallas Austin, Bruce Swedien และRene Moore
คิมิ โตะ โบะกุ
คิมิ โตะ โบะกุ () เป็นการ์ตูนโดย คิอิชิ ฮตตะ มังงะออกวางตลอดในปี พ.ศ. 2547 และต่อมานำมาทำเป็นอนิเมะ ออกฉายในปี พ.ศ. 2554-2555
เป็นเรื่องราวเกี่ยวกับชีวิตของเด็กหนุ่มมัธยมปลาย 5 คน ในโรงเรียนมัธยมปลายโฮมะเระ โดยเริ่มจาก ยูตะ-ยูกิ คู่แฝด, ชุน คนหน้าหวาน และ คานาเมะ หัวหน้าห้อง ทั้งสี่คนต่างเป็นเพื่อนกันมาตั้งแต่สมัยอนุบาล และต่อมาจะมีชิซุรุ ลูกครึ่งญี่ปุ่น-เยอรมัน ที่เคยรู้จักกับยูตะ-ยูกิสมัยเด็กเข้ามาร่วมด้วย โดยเนื้อเรื่องจะเน้นถึงมิตรภาพของความเป็นเพื่อนของทั้ง 5 คน ทั้งในปัจจุบันและในอดีต ที่แต่ละคนมีมุมของตนเอง เช่นฝาแฝดอาซาบะ ทั้งที่ทั้งสองดูเข้ากับได้อย่างดี แต่ชีวิตส่วนตัวยูตะต้องคอยดูแลและจ้ำจี้จ้ำใชยูกิอยู่เสมอ ในขณะที่คานาเมะ เป็นพวกรักเรียน และชอบหญิงที่แก่กว่า ชุนเป็นคนใจดีที่โกรธใครไม่เป็น และชิซึรุที่เป็นตัวป่วนอยู่เสมอ
กีฬาเพาะกายในซีเกมส์ 2013
กีฬาเพาะกายในซีเกมส์ 2013 จัดแข่งขันขึ้นที่ ศูนย์ประชุมแห่งชาติพม่า ย่างกุ้ง ประเทศพม่า ระหว่างวันที่ 12–16 ธันวาคม 2556
กอล์ฟในซีเกมส์ 2013
กอล์ฟในซีเกมส์ 2013 จัดแข่งขันขึ้นที่ สนามกอล์ฟราชพม่า ในกรุงเนปยีดอ ประเทศพม่า ระหว่างวันที่ 15–18 ธันวาคม 2556
แจม (เพลง)
"แจม" () เป็นเพลงของนักร้องชาวอเมริกัน ไมเคิล แจ็กสัน เขียนโดย ไมเคิล แจ็กสัน, René Moore, Bruce Swedien และTeddy Riley เป็นซิงเกิลที่ 4 ในอัลบั้มปี 1991 Dangerous โดยมีมิวสิกวิดีโอประกอบด้วยนักบาสเก็ตบอลเอ็นบีเอ ไมเคิล จอร์แดน
Running time: 9 minutes
CD side
DVD side
ภาษีในประเทศออสเตรเลีย
ประเทศออสเตรเลียนั้นมีหลากหลายช่องทางในการจัดเก็บภาษีอากรที่ถือว่าเป็นรายได้หลักของประเทศ ซึ่งภาษีรายได้เป็นรูปแบบที่สำคัญที่สุดของการจัดเก็บภาษีของประเทศออสเตรเลีย ไม่ว่าจะเป็นการจัดเก็บ
ภาษีจากตัวบุคคลและการจัดเก็บภาษีจากบริษัทหรือธุรกิจที่อยู่ในประเทศออสเตรเลียก็ตาม ทั้งหมดนี้ล้วนแต่ต้องเสียภาษีหรือค่าใช้จ่ายเพิ่มเติมให้แก่รัฐบาลท้องถิ่น และรัฐบาลกลาง เพื่อนำภาษีที่เก็บรวบรวมนั้นไปทำกิจกรรมต่อไปเพื่อเป็นการแจกจ่ายสำหรับการบริการสาธารณประโยชน์แก่ประชาชนในประเทศของตนในเรื่องของสวัสดิการ การให้บริการด้านสุขภาพ การป้องกันประเทศ และโครงสร้างทั่วไป เช่น การคมนาคม เป็นต้น
ประเทศออสเตรเลียมีหน่วยงานที่ทำหน้าที่ในการจัดเก็บภาษีของประเทศโดยแบ่งหน่วยงานในการจัดเก็บภาษีเป็น 2 หน่วยงาน คือ
1.หน่วยงาน Common Wealth Government Tax Revenue มีรายได้จากการจัดเก็บภาษีร้อยละ 70 ของรายได้จากการจัดเก็บภาษี โดยมีการจัดเก็บภาษีเงินได้บุคคลธรรมดา ภาษีนิติบุคคล ภาษีทางอ้อม และจัดเก็บภาษีอื่น ๆ
2.หน่วยงาน State and local government tax revenue มีรายได้จากการจัดเก็บภาษียานพาหนะขนส่ง ภาษีดอกเบี้ยธนาคาร ภาษีโรงเรือน ภาษีที่ดิน ภาษีสินค้าและบริการ (Goods and Services หรือ GST)
บุคคลธรรมดาเมื่อมีรายได้เกินจำนวนที่กำหนดในแต่ละปีภาษี ซึ่งคิดคำนวณรายได้จากเงินเดือน รายได้จากธุรกิจ และดอกเบี้ยที่ได้รับเงินฝากธนาคารหรือจากการลงทุนอื่นๆ
ธุรกิจและบริษัทต้องจ่ายเงินภาษีให้แก่รัฐบาลโดยเสียภาษีในรูปแบบของการเสียภาษีนิติบุคคลที่ธุรกิจหรือบริษัทได้รับรายได้ที่เกิดขึ้นจากการดำเนินกิจการ ซึ่งแตกต่างจากชนิดของภาษีเงินได้บุคคลธรรมดาที่เก็บภาษีแบบก้าวหน้า เพราะรูปแบบการเก็บภาษีนิติบุคคลนั้น รัฐบาลได้จัดเก็บภาษีในรูปแบบคงที่ ในอัตราร้อยละ30 ของรายได้ที่ได้รับ
ยกตัวอย่าง เช่น 1.ภาษีสรรพสามิต ซึ่งเป็นภาษีที่เรียกเก็บในสินค้าบางประเภทที่ผลิตในประเทศออสเตรเลีย คือสินค้าจำพวกผลิตภัณฑ์ยาสูบ น้ำมันปิโตรเลียม เชื้อเพลิงทางเลือก เครื่องดื่มแอลกอฮอล์ รวมไปถึงภาษีที่เรียกเก็บจากการเดินทางของผู้ที่ใช้บริการในการโดยสารด้วยสายการบินและรวมไปถึงการขนส่งทางทะเล 2.ภาษีศุลกากรซึ่งภาษีศุลกากรนี้จะถูกกำหนดไว้ในสินค้านำเข้าจำนวนมาก เช่นเครื่องดื่มแอลกอฮอล์ ผลิตภัณฑ์ยาสูบ น้ำหอมและสินค้ารายการอื่นๆ เป็นต้น
เป็นภาษีที่ผู้โดยสารเที่ยวบินระหว่างประเทศหรือการเดินทางทางทะเลต้องจ่ายให้รัฐบาลออสเตรเลียเพื่อเป็นค่าชดเชยที่รัฐบาลอำนวยความสะดวกให้
ออสเตรเลียมีการเก็บภาษีโรงเรือนและที่ดินเป็นภาษีประจำปี เก็บจากผู้เป็นเจ้าของอสังหาริมทรัพย์ โดยคิดจากมูลค่าที่ดินจากการประเมินของสภาท้องถิ่น
รัฐบาลเก็บภาษีมูลค่าเพิ่มจากสินค้าและบริการในอัตรา 10 % ในการซื้อสินค้าและบริการในแต่ละครั้ง โดยภาษีมูลค่าเพิ่มนั้นจะถูกรวบไปกับสินค้าหรือบริการที่ผู้ซื้อได้ซื้อไปแล้วโดยอัตโนมัติ แต่ยังมีสินค้าและบริการบางอย่างที่รัฐบาลของประเทศออสเตรเลียไม่ได้เรียกเก็บภาษีมูลค่าเพิ่มในการซื้อสินค้าและใช้บริการ คือ 1.อาหาร 2.บริการทางการแพทย์ 3.การศึกษา และ4.ค่าใช้จ่ายของรัฐบาลอยู่นอกเหนือภาษีมูลค่าเพิ่ม
สวัสดิการสังคมในประเทศออสเตรเลีย
การให้บริการสาธารณะแก่ประชาชน ในประเทศออสเตรเลีย มีดังต่อไปนี้
1. แมร์ดิแคร์ (ออสเตรเลีย)
2. นโยบายสุขภาพแห่งชาติ
3. สวัสดิการทางสังคมผู้สูงอายุ
4. การคุ้มครองในกรณีพิเศษ
5. การคุ้มครองสิทธิมนุษยชน
การดูแลสุขภาพในออสเตรเลีย รัฐบาลจัดสรรงบประมาณให้บริการในโรงพยาบาลของรัฐ มีการคำนวณเป็นเปอร์เซ็น ดังนี้
โครงการสิทธิประโยชน์ทางเภสัชกรรม
บทบัญญัติสุทธิความปลอดภัยในพีบีเอสลดเงินสมทบของผู้ป่วยเมื่อเดี่ยวและครอบครัวเกินในปฏิทินปีเกณฑ์สุทธิความปลอดภัยพีบีเอสพีบีเอสกับยาผู้ป่วยทั่วไปมีสิทธิได้รับยาพีบีเอสในราคาที่สัมปทานที่เหลือของปีตามปฏิทินที่ในขณะที่ผู้ป่วยที่มีสิทธิได้รับสัมปทาน ยาพีบีเอสที่ค่าใช้จ่ายสำหรับส่วนที่เหลือของปีนี้ไม่มี สุทธิความปลอดภัยพีบีเอสแยกออกจากและนอกเหนือไปจากตาข่าย Medicare
ประโยชน์ที่ได้รับยาโครงการ
ข้อตกลงการดูแลสุขภาพซึ่งกันและกัน
การดูแลสุขภาพประชาชนในประเทศออสเตรเลีย มีสองสถาบันเอกชนและรัฐบาล รัฐบาลกลางรัฐมนตรีว่าการกระทรวงสาธารณสุขในขณะนี้ปีเตอร์ดัตตัน , การบริหารจัดการนโยบายสุขภาพแห่งชาติองค์ประกอบของที่ (เช่นการดำเนินงานของโรงพยาบาล) ที่ดำเนินการโดยรัฐบาล
เมดิแคร์ได้รับเงินสนับสนุนบางส่วนจาก 1.5% จัดเก็บเมดิแคร์ (มีข้อยกเว้นสำหรับจุนเจือครอบครัวมีรายได้ต่ำ) กับความสมดุลของการให้โดยรัฐบาลจากรายได้ทั่วไป จัดเก็บเพิ่มเติม 1% จะถูกกำหนดไว้ในระดับอุดมศึกษามีรายได้สูงโดยไม่ต้องเอกชนประกันสุขภาพ . เช่นเดียวกับการประกันสุขภาพของรัฐบาลที่มีการแยกโครงการสิทธิประโยชน์ทางเภสัชกรรมที่มากอุดหนุนช่วงของยาตามใบสั่งแพทย์
กฎหมายว่าด้วยเงินบำนาญผู้สูงอายุ(The Invalid and Old age Pension Act 1908) เป็นกฎหมายระดับ Commonwealth ฉบับแรกที่บัญญัติรองรับสิทธิของผู้สูงอายุ และผู้ที่ไม่สามารถช่วยเหลือตนเองได้ ให้สามารถขอรับเงินบำนาญได้ ซึ่งเงินบำนาญนั้นเป็นการจ่ายจากการเงินภาษีอากรทั่วไป โดยผูรับเงินบำนาญไม่ต้องจ่ายเงินสะสม เพื่อเป็นเงินบำนาญของตนเอง โดยกฎหมายดังกล่าวกำหนดให้ผู้ที่จะมีสิทธิขอรับเงินบำนาญ จะต้องมีอายุ 65 ปี ไม่ว่าชายหรือหญิง แต่มีข้อยกเว้นในกรณีที่เป็นหญิงที่มีอายุ 60 ปี เมื่อผ่านการพิจารณาทางการเงินก็อาจได้รับเงินบำนาญก่อนได้ ต่อมาในปี 1910 ได้มีการแก้ไขหลักเกณฑ์เกี่ยวกับอายุของหญิงที่อาจขอรับเงินบำนาญ เป็นอายุ 60 ปี
เงินค่าฌาปนกิจ (Funeral Benefits) ในปี 1943 เครือรัฐได้ประกาศให้เงินค่า
ฌาปนกิจที่ดี ดังนั้นเพื่อบรรเทาความวิตกของผู้รับเงินบำนาญ และทำให้ผู้รับเงินบำนาญสามารถใช้เงินบำนาญที่
ได้รับเต็มจำนวน เครือรัฐจึงได้ออกมาตรการดังกล่าวเพื่อรับภาระแทน
สวัสดิการผู้สูงอายุภายใต้การดูแลของเครือรัฐออสเตรเลียในปัจจุบัน - การให้สวัสดิการเงินบำนาญ และเงินช่วยเหลืออย่างอื่นภายใต้ Social Security Act 1991
การให้สวัสดิการด้านการสนับสนุน จัดหาสิ่งอำนวยความสะดวก และให้ความช่วยเหลือด้านที่พักอาศัยให้แก่ผู้สูงอายุภายใต้ Aged Care Act 1997 และ The Home and Community Care Act 1985
- การให้สวัสดิการเกี่ยวกับงานด้านสุขภาพอนามัยของประชาชนภายใต้ความตกลงที่เครือรัฐ Commonwealth ทำขึ้นร่วมกับมลรัฐต่างๆ เพื่อสนับสนุนโครงการด้านสุขภาพของเครือรัฐ
โดนต์สต็อปทิลยูเก็ตอินัฟ
โดนต์สต็อปทิลยูเก็ตอินัฟ () เป็นเพลงของนักร้องชาวอเมริกัน ไมเคิล แจ็กสัน เป็นซิงเกิลแรกในสตูดิโออัลบั้มที่ 5 Off the Wall เขียนโดยไมเคิล แจ็กสัน เป็นเพลงที่บันทึกเสียงเดี่ยวครั้งแรกของแจ็กสัน ซึ่งมีความคิดสร้างสรรค์เป็นหลัก แจ็กสันกล่าวว่าเนื้อเพลงของเพลงที่ไม่ได้มีการอ้างอิงถึงเพศสัมพันธ์ แต่อาจจะเกี่ยวกับสิ่งที่ผู้คนต้องการให้พวกเขาเกี่ยวไปด้วย
โดนต์สต็อปทิลยูเก็ตอินัฟ เป็นซิงเกิลแรกของแจ็กสันที่ติดอันดับ 1 ของ US บิลบอร์ดฮอต 100 ในเจ็ดปี และเป็นครั้งแรกที่เพลงติดอันดับ 1 ของชาร์ตซิงเกิลโซล ยังคงติดอันดับ 1 ของบิลบอร์ดฮอต 100 ในหนึ่งสัปดาห์ ชาร์ตเพลงอยู่ใน 10 อันดับของชาร์ตทั่วโลก
ภาษีในประเทศเยอรมนี
การจัดเก็บภาษีในสหพันธ์สาธารณะรัฐเยอรมนี นั้นจะแบ่งการจัดเก็บเป็น 3 ระดับ คือ "การจัดเก็บภาษีส่วนรัฐบาลกลาง การจัดเก็บภาษีส่วนมลรัฐและการจัดเก็บภาษีส่วนท้องถิ่น" ตามรูปแบบการปกครองของรัฐ โดยจะมีการจัดเก็บภาษีที่แตกต่างกัน ตามบทบัญญัติรัฐธรรมนูญแห่งรัฐ ที่ได้บัญญัติไว้ในมาตรา 106 ดังนี้
2. รายได้จากภาษีต่อไปนี้ให้เป็นของมลรัฐ
นอก จากรายได้จากการแบ่งสรรภาษีอากรดังกล่าวแล้ว มลรัฐที่มีรายได้จากภาษีอากรน้อยจะได้รับเงินอุดหนุนจากมลรัฐที่มีความมั่ง คงทางการเงินมากกว่า โดยวิธีการแบ่งเบาภาระให้เสมอภาคกันตามนัยที่เรียกกันว่า "แนวขวาง" และได้รับจากสหพันธ์โดยวิธีการแบ่งเบาภาระให้เสมอภาคกัน ตามที่เรียกว่า "แนวตั้ง" เนื่องจากเศรษฐกิจเจริญขึ้นภาษีที่เก็บได้มากขึ้นเรื่อย ๆ ซึ่งใน 6 เดือนของปี ค.ศ. 2013 จัดเก็บภาษีทั้งหมดมากกว่า 5.3 ล้านยูโร โดยแบ่งเป็น
สวัสดิการสังคมในประเทศเยอรมนี
การประกันสังคมในประเทศเยอรมนี
การประกันสังคมเป็นแก่นสำคัญของระบบสังคมสงเคราะห์
ทุกวันนี้ลูกจ้างจะได้รับการคุ้มครองตามกฎหมาย
ในกรณีการจ่ายเงินประกันบำนาญ ได้มาจากการบำรุงของนายจ้าง ลูกจ้างและรัฐช่วยออกสะสมส่วนหนึ่ง อัตราเงินบำนาญขึ้นอยู่กับเงินรายได้หรือขึ้นอยู่กับเบี้ยประกันที่ชำระไป ข้ารัฐการรวมทั้งผู้พิพากษาและทหารมืออาชีพรับเงินบำนาญ ตามที่กฎหมายข้ารัฐการของหน่วยงานตนกำหนด
ในกรณีที่มีการเจ็บป่วย ลูกจ้างทุกคนมีสิทธิได้รับค่าแรงงานเต็มอัตราเป็นเวลา 6 สัปดาห์ หลังจากนั้นบริษัทประกันเจ็บป่วยจะจ่ายเงินค่าป่วยไข้ให้อีกทั้ง 72 สัปดาห์ บริษัทประกันเจ็บป่วยนี้ต้องรับภาระค่ารักษาโรคทั่วไป ค่ารักษาโรคฟัน ค่ายาและค่าโรงพยาบาล
ในกรณีที่มีอุบัติเหตุเนื่องจากการทำงานนั้น และเกิดโรคภัยจากการทำงานอาชีพ ลูกจ้างจะได้รับเงินประกันอุบัติเหตุ นายจ้างจะเป็นผู้จ่ายเงินเบี้ยประกันอุบัติเหตุตามลำพังฝ่ายเดียว บำนาญที่จ่ายเนื่องจากอุบัติเหตุจนไม่สามารถประกอบอาชีพได้ ก็จะได้รับการจ่ายให้เป็นรายปี ซึ่งจะผกผันไปตามกฎหมายการพัฒนาค่าแรงงาน ตั้งแต่วันที่ 1 เมษายน 1971 การประกันอุบัติเหตุตามกฎหมายได้ขยายรวมถึงนิสิต นักศึกษา นักเรียน และเด็กๆในโรงเรียนอนุบาล
สหพันธ์สาธารณรัฐเยอรมันเป็นประเทศแรกที่ประสบความสำเร็จในการจัดหลักประกันด้านสังคมและสุขภาพให้แก่ประชาชนด้วยระบบประกันสังคมหรือประกันภาคบังคับ ปรัชญาและหลักการพื้นฐานสำคัญของระบบการเมืองเยอรมันคือ ความเป็นอันหนึ่งอันเดียวกันของคนในสังคม (Solidarity) การกระจายอำนาจและบทบาทหน้าที่ระหว่างหน่วยงานรัฐ (ส่วนกลาง ภูมิภาค) และเอกชน (Subsidiarity) เป็นพื้นฐานการพัฒนาองค์กรทางสังคมจากล่างขึ้นบน กระจายอำนาจในการแปลงนโยบายไปสู่การปฏิบัติให้กับหน่วยงานท้องถิ่นหรือภาคเอกชนในการดำเนินการ และแนวคิดหลักที่สามคือ การมีองค์กรร่วม (Corporatist organization) ที่จะมีตัวแทนทั้งสองประเภทคือทั้งจากตัวแทนวิชาชีพ และตัวแทนที่มาจากการเลือกตั้ง ในระบบสุขภาพเองก็ตั้งอยู่บนพื้นฐานดังกล่าว ระบบบริการสุขภาพของเยอรมันนั้น ภาครัฐมีบทบาทหลักในการสร้างกรอบกฎหมายในการควบคุมกำกับ ในขณะที่การดำเนินงานนั้นกระจายให้องค์กรเอกชนที่ไม่แสวงหากำไรเป็นผู้ดำเนินการตามที่กฎหมายกำหนด ไม่ว่าจะเป็นกองทุนการเจ็บป่วย และการจัดบริการ ทั้งนี้จะมีการกำกับกันและปฏิสัมพันธ์กันผ่านทางองค์กรที่เป็นตัวแทนของแต่ละกลุ่ม เช่น สมาคมกองทุนการเจ็บป่วย (Association of Sickness funds) สมาคมแพทย์ (Association of Panel Doctors) ฯลฯ
การปฏิรูปในเยอรมันนั้นมุ่งเน้นการให้ประโยชน์กับประชาชนและสังคมโดยรวมเป็นที่ตั้ง การกำหนดให้มีกฎหมายประกันสุขภาพทำให้ประชาชนกลุ่มต่างๆได้รับหลักประกันด้านสุขภาพแบบทั่วหน้า ในขณะที่การกำหนดความสัมพันธ์ขององค์กรต่างๆในสังคมก็เพื่อเป็นการคานอำนาจและการตรวจสอบซึ่งกันและกัน ทำให้ระบบโปร่งใสขึ้น การปฏิรูปช่วงหลังที่มุ่งเน้นการควบคุมรายจ่ายนั้นก็เป็นความพยายามในการควบคุมพฤติกรรมของผู้ให้บริการและโรงพยาบาลเป็นหลัก เพื่อควบคุมไม่ให้รายจ่ายด้านสุขภาพนั้นเพิ่มมากว่ารายได้ของประชาชน กล่าวโดยสรุปความสำเร็จของการปฏิรูประบบสุขภาพของเยอรมันนั้นเกิดจาก ปรัชญาและหลักการพื้นฐานของสังคม เป็นหลัก ในขณะที่บริบทด้านการเมือง ภาวะเศรษฐกิจ อิทธิพลของกลุ่มต่างๆ และภาระค่าใช้จ่ายด้านสุขภาพนั้นเป็นแรงผลักดันสำคัญของการปฏิรูป
สปริงบ็อก
สปริงบ็อก (; ) สัตว์กีบคู่ชนิดหนึ่ง จำพวกแอนทิโลป จัดเป็นเพียงชนิดเดียวเท่านั้นที่อยู่ในสกุล "Antidorcas" ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว
คำว่า "สปริงบ็อก" มาจากภาษาแอฟริคานส์และภาษาดัตช์คำว่า "สปริง" หมายถึง "กระโดด" และ "บ็อก" หมายถึง "แอนทิโลปตัวผู้" หรือ "แพะ"
ส่วนชื่อวิทยาศาสตร์ "marsupialis" มาจากภาษาละตินคำว่า "marsupium" หมายถึง "กระเป๋า" หมายถึง แผ่นผิวหนังที่เหมือนกระเป๋าที่ตั้งอยู่ตรงกลางหลังไปจนถึงโคนหาง เมื่อตัวผู้ต้องการแสดงออกเพื่อดึงดูดตัวเมียหรือข่มขู่ศัตรู จะย่ำเท้าแล้วกระโดดขึ้นไปในอากาศ และชูแผ่นหนังนั้นพับขึ้น เผยให้เห็นขนสีขาวใต้หางชูขึ้นเหมือนพัดและปล่อยกลิ่นออกมา ซึ่งพฤติกรรมนี้เรียกว่า "สต็อตติง"
สปริงบ็อกจัดเป็นแอนทิโลปขนาดกลางจำพวกกาเซลล์ พบกระจายพันธุ์เฉพาะแอฟริกาตอนใต้แถบลุ่มแม่น้ำแซมเบซีเท่านั้น ตัวผู้มีเขาโค้งเป็นรูปตัววี ตัวเมียมีเขาเช่นกัน แต่มีขนาดเล็กและสั้นกว่าตัวผู้ มีขนาดความสูงจากหัวไหล่ถึงปลายเท้าประมาณ 78–84 เซนติเมตร น้ำหนักตัวประมาณ 31–36 กิโลกรัม อายุขัยโดยเฉลี่ย 10 ปี
สปริงบ็อกรวมตัวกันหากินเป็นฝูงในทุ่งหญ้าและกินหญ้าเป็นอาหาร การที่ได้เชื่อว่าเป็นสปริงบ็อก มาจากพฤติกรรมที่สามารถกระโดดลอยตัวได้สูงและไกลมากยามตกใจหรือหลบหนีศัตรู โดยกระโดดได้สูงกว่า 8–10 ฟุต หรือ 4 เมตร และกระโดดได้ไกลถึง 15 เมตร สามารถวิ่งได้เร็วถึง 97 กิโลเมตร/ชั่วโมง สปริงบ็อกมีหลากหลายสีตามลักษณะทางพันธุกรรม
จากพฤติกรรมเช่นนี้ ทำให้สปริงบ็อกได้รับการยกย่องให้เป็นสัตว์ประจำชาติและสัญลักษณ์ทางการกีฬาของแอฟริกาใต้
จำแนกออกเป็นชนิดย่อยได้ 3 ชนิด คือ
ขี่ม้าในซีเกมส์ 2013
ขี่ม้าในซีเกมส์ 2013 ในกรุงเนปยีดอ ประเทศพม่า จัดแข่งขันระหว่างวันที่ 12–18 ธันวาคม 2556 หกประเภทที่จัดการแข่งขันขึ้น จัดขึ้นที่ สนามขี่ม้าหวุ่นนะเต้ย์ดิ
อีแลนด์
อีแลนด์ () เป็นสกุลของสัตว์กีบคู่จำพวกแอนทีโลปสกุลหนึ่ง ใช้ชื่อสกุลว่า "Taurotragus"
อีแลนด์ จัดเป็นแอนทีโลปขนาดใหญ่ที่สุดที่พบได้ในทวีปแอฟริกา น้ำหนักตัวหลายร้อยกิโลกรัม (ประมาณ 800-900 กิโลกรัมในตัวผู้ และ 300-500 กิโลกรัมในตัวเมีย) อีแลนด์มีความสูงเฉลี่ยประมาณ 2 เมตร และความยาวลำตัวได้ถึง 2.4-3.4 เมตร มีเขาทั้งตัวผู้และตัวเมีย เขาของตัวผู้มีขนาดใหญ่กว่า แต่เขาของตัวเมียมีความยาวกว่า
เนื้อของอีแลนด์มีโปรตีนมากกว่าเนื้อวัวและไขมันน้อยกว่า และนมของอีแลนด์มีระดับแคลเซียมสูงมาก ด้วยเหตุนี้อีแลนด์จึงได้รับการคัดเลือกว่ามีคุณภาพและปริมาณเนื้อนมในแอสคาเนีย-โนวาสวนสัตว์ในยูเครน แต่ไม่ประสบความสำเร็จในการพัฒนาให้เป็นสัตว์เศรษฐกิจในยุโรป แต่อีแลนด์ในแอฟริกาบางท้องถิ่นชาวพื้นเมืองได้เลี้ยงไว้เพื่อทำการทำไร่ไถ่นาเหมือนกับควายในทวีปเอเชีย
อีแลนด์ แบ่งออกได้เป็น 2 ชนิด คือ
ยูโดในซีเกมส์ 2013
ยูโดในซีเกมส์ 2013 จัดแข่งขันขึ้นที่ อาคารสนามกีฬาเซย์ยาร์ธีรี กรุงเนปยีดอ ประเทศพม่า ระหว่างวันที่ 18–21 ธันวาคม 2556
อีแลนด์ธรรมดา
อีแลนด์ธรรมดา หรือ อีแลนด์ใต้ หรือ อีแลนด์แอนทีโลป (; ) สัตว์กีบคู่ชนิดหนึ่ง เป็นแอนทีโลปจำพวกวัวและควาย
จัดเป็นอีแลนด์ชนิดหนึ่ง ซึ่งถือว่าเป็นแอนทีโลปขนาดใหญ่ที่สุดที่พบได้ในทวีปแอฟริกา แพร่กระจายพันธุ์ทั่วไปในอุทยานแห่งชาติและเขตอนุรักษ์แห่งชาติในเคนยา, แทนซาเนีย, รวันดา, อูกันดา, นามิเบีย และแอฟริกาใต้
มีรูปร่างใหญ่บึกบึน ตัวผู้มีน้ำหนักตัวประมาณ 500-900 กิโลกรัม หรือมากกว่า 1 ตัน ตัวเมีย 330-500 กิโลกรัม มีความสูงเฉลี่ย 1.4-1.8 เมตร ความยาวลำตัวประมาณ 2.4-3.4 เมตร อายุขัยเฉลี่ยตั้งแต่ 5-20 ปี
อีแลนด์ธรรมดา มีเขาทั้งตัวผู้และตัวเมีย แต่ตัวผู้จะมีเขาใหญ่กว่า ขณะที่ตัวเมียเขาจะยาวกว่าเล็กน้อย อาศัยอยู่ตามทุ่งหญ้าที่โล่งกว้างและป่าละเมาะที่ไม่หนาทึบมากนัก มักเคลื่อนย้ายถิ่นที่อยู่อาศัยไปเรื่อย ๆ เพื่อหาหญ้า, ใบไม้, กิ่งไม้ และผลไม้ กินเป็นอาหาร ความชื้นจากอาหารเหล่านี้ช่วยหล่อเลี้ยงให้อีแลนด์ธรรมดาอดน้ำได้เป็นเวลานาน แม้จะมีรูปร่างที่ใหญ่ แต่ลูกอีแลนด์ธรรมดาหรืออีแลนด์ธรรมดาตัวเมียก็ยังตกเป็นอาหารของสิงโต และไฮยีน่า ที่ล่าเป็นฝูง
แบ่งออกได้เป็น 3 ชนิดย่อย
ณัฐนันท์ คุณวัฒน์
ณัฐนันท์ คุณวัฒน์ หรือ เอิร์ท ณัฐนันท์ (ชื่อเล่น: เอิร์ท) เป็นนักแสดงชาวไทย เข้าสู่วงการบันเทิงจากการประกวด หนุ่ม-สาวช่างฝัน นิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง นักร้อง ขวัญใจวัยรุ่นหน้าใหม่ เข้าสู่วงการบันเทิง และจากการประกวดในครั้งนี้ เอิร์ท - ณัฐนันท์ คุณวัฒน์ นายแบบวัยรุ่น นักแสดงหนุ่มหล่อท่านนี้ เป็นผู้คว้าตำแหน่งรองชนะเลิศ ซึ่งจากหลังผ่านพ้นการประกวดครั้งนี้ เขาก็มีผลงานที่หลากหลายในวงการบันเทิง ทั้งในด้านการถ่ายแบบ การแสดง อัลบั้มเพลง รวมถึงงานด้านพิธีกรตามมาอีกมากมาย ปัจจบันได้แต่งงานแล้วกับ ศิรประภา สุขดำรงค์ เมื่อวันที่ 21 ธันวาคม พ.ศ. 2560 หลังทั้งคู่คบหากันมาได้ 17 ปี
วอลเลย์บอลหญิงชิงแชมป์โลก 2006
วอลเลย์บอลหญิงชิงแชมป์โลก 2006 เป็นการแข่งขันวอลเลย์บอลหญิง จำนวน 24 ทีม ระหว่างวันที่ 31 ตุลาคม - 16 พฤศจิกายน 2006 ที่ประเทศญี่ปุ่น นอกจากนี้ยังเป็นการแข่งขันที่เจ้าภาพคือ ประเทศญี่ปุ่น จัดการแข่งขันรายการนี้เป็นครั้งที่ 3 และทีมชนะเลิศในรายการนี้คือ รัสเซีย ที่สามารถเอาชนะบราซิล 3-2 เซต ในรอบชิงชนะเลิศ ทำสถิติเป็นผู้ชนะรายการนี้ถึง 6 สมัย (นับรวมสหภาพโซเวียต)
แฟนพันธุ์แท้ 2014
แฟนพันธุ์แท้ 2014 เป็นรายการโทรทัศน์ไทย ผลิตโดย เวิร์คพอยท์ เอ็นเทอร์เทนเมนท์ ออกอากาศ ทุกวันศุกร์ เวลา 22:20–23:50 นาฬิกา ทางสถานีวิทยุโทรทัศน์กองทัพบก ช่อง 5 เริ่มตั้งแต่วันที่ 31 มกราคม 2557 มีกฤษณ์ ศรีภูมิเศรษฐ์ เป็นพิธีกร
รายการ "แฟนพันธุ์แท้ 2014" ยังคงรูปแบบการแข่งขันส่วนใหญ่จากในปี 2013 แต่มีการเปลี่ยนแปลงเล็กน้อยในรอบ 3 วินาที โดยจะสลับผู้เริ่มตอบคำถามในแต่ละรอบ สำหรับแฟนพันธุ์แท้ประจำสัปดาห์ปี 2014 มีทั้งหมด 28 เรื่อง เป็นเรื่องใหม่ 22 เรื่อง เรื่องเก่านำมาจัดใหม่ 6 เรื่อง มีสุดยอดแฟนพันธุ์แท้ที่ตอบคำถามสุดท้ายถูก 19 เรื่อง ตอบผิด 9 เรื่อง
มีผู้เข้าแข่งขันสุดยอดแฟนพันธุ์แท้แห่งปี ทั้งหมด 19 คน และมีกิจกรรมพิเศษให้สำหรับสุดยอดแฟนพันธุ์แท้ที่ตอบคำถามรอบสุดยอดแฟนพันธุ์แท้ผิด มีสิทธิ์เข้ากลับมาแข่งขันในการแข่งขัน สุดยอดแฟนพันธุ์แท้แห่งปี 2014 ได้อีกครั้ง โดยการเปิดโหวตผ่านทางเฟสบุ๊คของทางรายการ ผู้ที่มีผลโหวตมากที่สุดจะมีสิทธิ์เข้าร่วมแข่งขันซึ่งในปีนี้มีผู้ที่ได้คะแนนโหวตมากที่สุดใกล้เคียงกัน 2 คน จึงมีผู้เข้าแข่งขันในปีนี้ทั้งหมด 21 คน
ในการค้นหาชิงชัยสุดยอดแฟนพันธุ์แท้แห่งปี 2014 เริ่มตั้งแต่วันที่ 26 กันยายน 2557 และสิ้นสุดในวันที่ 26 ธันวาคม 2557 โดยสุดยอดแฟนพันธุ์แท้แห่งปี 2014 ได้แก่ วันชนะ ศรีจำปา สุดยอดแฟนพันธุ์แท้นักเตะระดับโลก ซึ่งแฟนพันธุ์แท้ปีนี้ได้แข่งขันและเสร็จภายในปีเดียว จากเดิมที่เสร็จตอนต้นปีต่อมา
ปีนี้มีกิจกรรมพิเศษทางหน้าเฟซบุ๊กของรายการ โดยให้ผู้ชมทางบ้านร่วมกันโหวตสุดยอดแฟนพันธุ์แท้ที่ตอบคำถามสุดท้ายผิดและพลาดสิทธิ์ในการแข่งขันสุดยอดแฟนพันธุ์แท้แห่งปี 2014 ให้กลับเข้ามาแข่งขันในเวทีสุดยอดแฟนพันธุ์แท้แห่งปี 2014 แต่เนื่องมีผู้ที่ได้คะแนนโหวตสูงสุดใกล้เคียงกัน 2 คนคือ "ปิยพร สุนทรเนตร" สุดยอดแฟนพันธุ์แท้ประเพณีไทย และ "วริศ วาสนสิริ" สุดยอดแฟนพันธุ์แท้มาร์เวลคอมิกส์ ทางรายการจึงให้ทั้งสองได้กลับเข้ามาแข่งขันในเวทีสุดยอดแฟนพันธุ์แท้แห่งปี 2014
"แฟนพันธุ์แท้ 2014" เคยงดออกอากาศ และ เลื่อนเวลาออกอากาศ มีดังนี้
ครัวคุณต๋อย
ครัวคุณต๋อย และ ครัวคุณต๋อย Saturday เป็นรายการโทรทัศน์ประเภทแนะนำอาหารแบบปกิณกะบันเทิง ดำเนินรายการโดย ไตรภพ ลิมปพัทธ์, ณวัฒน์ อิสรไกรศีล, กีรติ เทพธัญญ์, เจริญพร อ่อนละม้าย ออกอากาศทุกวันจันทร์-วันศุกร์ เวลา 13.40 - 14.10 น. และทุกวันเสาร์ เวลา 16.00 - 17.00 น. โดยงดออกอากาศในวันหยุดนักขัตฤกษ์,วันหยุดชดเชย หรือมาเร็วกว่าเวลาปกติในเวลา 13.25-13.55 น. เนื่องจากติดถ่ายทอดสดมวยหรือเทปบันทึกภาพคอนเสิร์ต Channel 3 Power Team เริ่มออกอากาศเป็นครั้งแรก เมื่อ วันพฤหัสบดี ที่ 2 พฤษภาคม พ.ศ. 2556 ทางสถานีโทรทัศน์ไทยทีวีสีช่อง 3 และรีรันให้ชมอีกครั้งโดยออกอากาศทุกวันจันทร์-วันศุกร์ เวลา 11.30 - 12.00 น. และเวลา 20.45 - 21.15 น. ทาง ช่อง 3 แฟมิลี่ และเวลา 06.00 - 06.30 น. ทาง ช่อง 3 เอสดี
และ เนื่องจากการสวรรคตของพระบาทสมเด็จพระปรมินทรมหาภูมิพลอดุลยเดช นั้นจึงทำให้ทางสถานีและเจ้าของรายการได้ตัดสินใจงดการออกอากาศรายการ
ในปัจจุบัน รูปแบบรายการได้แบ่งการออกอากาศเป็น 2 ช่วง ได้แก่
กีราติตาราบุญ
เช่นแกงเขียวหวานไก่ พะแนงเนื้อ ขนมจีนน้ำพริก ข้าวแช่ชาววังโดยแต่ละเมนูที่รายการเลือกสรรมานำเสนอ จะมีผู้รู้ตัวจริงมาสอนวิธีการปรุงอาหาร พร้อมเผยสูตรลับเฉพาะตัว และเคล็ดลับความอร่อยที่ไม่เคยเปิดเผยที่ไหน
รายการ ครัวคุณต๋อย Saturday มีรูปแบบรายการ แบ่งออกเป็น 3 ช่วง ดังต่อไปนี้
โดยแต่ละเมนูที่รายการเลือกสรรมานำเสนอ จะมีผู้รู้ตัวจริงมาสอนวิธีการปรุงอาหาร พร้อมเผยสูตรลับเฉพาะตัว และเคล็ดลับความอร่อยที่ไม่เคยเปิดเผยที่ไหน
อินเดอะโคลเซ็ต
"อินเดอะโคลเซ็ต" () เป็นเพลงของนักร้องชาวอเมริกัน ไมเคิล แจ็กสัน เป็นซิงเกิลที่ 3 ในสตูดิโออัลบั้มที่ 8 Dangerous เขียนโดย ไมเคิล แจ็กสัน และเท็ดดี้ ไรลีย์ เพลงนี้กลายเป็นอัลบั้มที่ 2 ที่ติดอันดับ 1 ของซิงเกิลอาร์แอนด์บี และอันดับที่ 3 ท็อปเท็นซิงเกิลป็อปที่กำลังฮิตอันดับ 6 ของ Billboard Hot 100(Note: In the U.S. "Visionary" was only sold as the complete boxset. Individual DualDiscs were not able to be purchased)
เพลงรักผาปืนแตก
เพลงรักผาปืนแตก เป็นละครโทรทัศน์ไทยที่สร้างขึ้นจากบทประพันธ์ของ วาเจณ เขียนบทโทรทัศน์โดย แพรพริมา กำกับการแสดงโดย สยาม น่วมเศรษฐี ประพันธ์ดนตรีประกอบโดย นิพนธ์ ไชยพยันต์ และผสมเสียงโดย อิทธิพล สมศักดิ์ศรี ผลิตโดย บริษัท พอดีคำ เอ็นเตอร์เทนเมนท์ จำกัด
ละครเรื่องนี้มีเนื้อหาที่ย้อนยุคไปในช่วงปี พ.ศ. 2512-2520 ในหมู่บ้านแห่งหนึ่งที่ชื่อว่า "ผาปืนแตก" เรื่องราวเริ่มต้นขึ้นเมื่อ "เชน พนัญเชิง" หนุ่มเลือดร้อนที่ไปเป็นตำรวจตระเวนชายแดน เพื่อตามล่า "ฟ้าลั่น คำรามศึก" แต่เชนก็ต้องสูญเสีย "ทองสุก" เพื่อนรักของเชนไปในระหว่างการรบ จนกระทั่งวันหนึ่ง เชนได้ออกจากหน่วยตระเวนชายแดนและกลับมาที่หมู่บ้านผาปืนแตกอีกครั้ง แต่ต้องพบกับข่าวร้าย เมื่อ "เนื้อทอง" คู่รักของเขานั้น ต้องเข้าพิธีวิวาห์กับศัตรูคนสำคัญอย่าง "ชาติ ตะลุมพุก" ทำให้เชนวางแผนจะพาตัวเนื้อทองออกมา แต่กลับกลายเป็นว่าเชนกลับลักพาตัว "วัลภา" มาแทน จึงเกิดเรื่องราววุ่นวายต่างๆตามมา
โดยค่ายพอดีคำ ที่นำโดย ธงชัย ประสงค์สันติ และนักแสดงนำในเรื่องได้จัดพิธีบวงสรวงละคร "เพลงรักผาปืนแตก" ขึ้นในวันที่ 19 ธันวาคม พ.ศ. 2556 เวลา 9 นาฬิกาตรง ที่สถานีโทรทัศน์สีกองทัพบกช่อง 7 เพื่อเสริมความเป็นสิริมงคลให้กับทีมงานและนักแสดง และได้เริ่มเปิดกล้องถ่ายทำในวันที่ 26 ธันวาคม พ.ศ. 2556
เพลงรักผาปืนแตก ออกอากาศทุกวันศุกร์-เสาร์-อาทิตย์ เวลา 20.20 - 22.30 น. เริ่มตอนแรก 4 กรกฎาคม พ.ศ. 2557 และออกอากาศตอนจบวันที่ 24 สิงหาคม พ.ศ. 2557 ทางสถานีโทรทัศน์สีกองทัพบกช่อง 7
แม่น้ำโอกาวางโก
แม่น้ำโอกาวางโก (Okavango River) เป็นแม่น้ำทางตะวันตกเฉียงใต้ของทวีปแอฟริกา เป็นระบบแม่น้ำที่ยาวเป็นอันดับ 4 ของทวีปแอฟริกาใต้ มีความยาว 1,600 กม. ต้นน้ำเกิดทางตอนกลางของประเทศแองโกลา ไหลไปทางใต้ เป็นเส้นเขตแดนระหว่างประเทศแองโกลากับประเทศนามิเบีย และไหลผ่านประเทศบอตสวานา
นกหวีด
นกหวีด () เป็นเครื่องเป่าลม ที่สร้างเสียงจากการไหลของอากาศ โดยทำให้เกิดลมเคลื่อนผ่านส่วนที่มีลักษณะเป็นใบแคบๆ (ฟิบเปิล, fipple) ทำให้เกิดเป็นลมหมุนวนจนกระทั่งอากาศสั่นสะเทือนกลายเป็นคลื่นเสียง
เครื่องมือส่งเสียงในลักษณะเดียวกับนกหวีด มีมาตั้งแต่สมัยคริสต์สตวรรษที่สาม ทหารยามจีนโบราณใช้การเป่าลมผ่านส่วนบนของเปลือกผลโอค ส่งเสียงแจ้งเตือนการโจมตีของข้าศึกชาวมองโกล ส่วนชาวอียิปต์โบราณ ใช้ใบพาไพรัสสองใบประกบกันด้วยฝ่ามือ เป่าให้เกิดเสียงดัง
นกหวีดที่ใช้งานอยู่ในปัจจุบัน ถือกำเนิดขึ้นโดยโจเซฟ และเจมส์ ฮัดสัน ชาวเมืองเบอร์มิงแฮม ได้ประดิษฐ์นกหวีดทำด้วยทองเหลือง มีชื่อว่า "Acme City" ซึ่งได้ใช้โดยผู้ตัดสินในการแข่งขันฟุตบอลเอฟเอคัพระหว่างนอตทิงแฮมฟอเรสต์กับเชฟฟิลด์ เป็นครั้งแรกเมื่อวันที่ 21 ธันวาคม 1878 แทนการใช้ผ้าเช็ดหน้าที่ใช้มาแต่เดิม ต่อมาโจเซฟ ฮัดสันได้ค้นพบโดยบังเอิญว่า ถ้าบรรจุเมล็ดถั่วเล็กๆ ลงไป จะทำให้นกหวีดส่งเสียงดังไปได้ไกลกว่าเดิมมาก จึงเป็นต้นกำเนิดของนกหวีด "Acme Thunderer" ใช้ไม้คอร์กกลมช่วยให้เกิดเสียงดัง ที่ใช้งานโดยเจ้าหน้าที่ตำรวจอังกฤษ และกลายเป็นนกหวีดที่มีการใช้งานมากที่สุดจนถึงปัจจุบัน
ในการแข่งขันกีฬา ปัจจุบันนิยมใช้นกหวีด "Fox 40" ที่ประดิษฐ์โดย รอน ฟ็อกครอฟต์ ชาวแคนาดา ในปี 1987 เป็นนกหวีดที่ไม่มีการใช้ลูกไม้คอร์ก และแก้ปัญหาข้อผิดพลาดจากการชำรุดของนกหวีดแบบเดิม
สายโยะสึบะชิ
สายโยะสึบะชิ (สาย 3) (四つ橋線) เป็นเส้นทางรถไฟฟ้าในนครโอซะกะ ประเทศญี่ปุ่น ในระบบรถไฟใต้ดินเทศบาลโอซะกะ มีสถานีปลายทาง ได้แก่ นิชิ-อุเมะดะ และซุมิโนะเอะโกเอ็ง ตัวย่อของทุกสถานี ขึ้นต้นด้วยตัว Y
องค์การบริหารส่วนตำบลอากาศ
องค์การบริหารส่วนตำบลอากาศ เป็นองค์การบริหารส่วนตำบลในเขตอำเภออากาศอำนวย จังหวัดสกลนคร
องค์การบริหารส่วนตำบลอากาศ เดิมเป็นสภาตำบลอากาศ ตั้งอยู่ที่บ้านอากาศ ตำบลอากาศ อำเภออากาศอำนวย จังหวัดสกลนคร จัดตั้งขึ้นตามประกาศกระทรวงมหาดไทย เมื่อวันที่ 30 มีนาคม พ.ศ. 2539 และได้ยกฐานะเป็นฐานะของสภาตำบลเป็นองค์การบริหารส่วนตำบลขนาดกลาง สถานที่ตั้งอยู่ถนนบ้านเซือม-นาหว้า ห่างจากที่ตั้งจังหวัดสกลนคร ประมาณ 56 กิโลเมตร และอยู่ห่างจากที่ว่าอำเภออากาศอำนวยประมาณ 8 กิโลเมตร
เขตองค์การบริหารส่วนตำบลอากาศตั้งอยู่ทางทิศตะวันตกเฉียงใต้ ของอำเภออากาศอำนวย ระยะห่างจากอำเภอเกษตรวิสัยประมาณ 8 กิโลเมตร มีพื้นที่ 95 ตารางกิโลเมตร หรือ 59,375 ไร่
จำนวนหมู่บ้านในเขตองค์การบริหารส่วนตำบลอากาศ มีทั้งหมด 12 หมู่บ้าน ได้แก่
การคลังสาธารณะประเทศออสเตรเลีย
การคลังสาธารณะในประเทศออสเตรเลีย เศรษฐกิจที่เกี่ยวข้องกับรัฐบาลออสเตรเลีย รายรับของรัฐบาล เช่น ภาษี รายจ่ายของรัฐบาล เช่น สวัสดิการ ประกันสังคม ทั้งในระดับประเทศ ระดับรัฐและท้องถิ่น
รายรับรัฐบาลปัจจุบัน ปี 2012-2013 ภาษีลดลง 17 $b รายรับลดลงจากการเจริญเติบโตของGDP ที่ลดลง ราคาสินค้าลดลง ค่าเงินดอลลาร์ออสเตรเลียปรับตัวสูงขึ้น ซึ่งทำให้กำไรของบริษัทข้ามชาติมีมูลค่ามากสุดในระบบเศรษฐกิจเป็นผลให้ภาษีบริษัทในปี 2012-2013 สูง กำไรภาษีทุนและภาษีให้เช่าลดง ภาษีบริษัทหัก ณ ที่จ่ายลดลง ภาษีรายได้ปรับลดลง
ประเทศออสเตรเลียมีการเก็บภาษีอยู่ 3 ระดับคือ รัฐบาล รัฐ และท้องถิ่น ซึ่งรัฐบาลจะเป็นหน่วยงานที่เก็บภาษี เงินได้บุคคลธรรมดา ภาษีนิติบุคคล และภาษีทางอ้อมอื่นๆ ส่วนระดับรัฐจะจัดเก็บภาษีประกันภัย ภาษีการพนัน ภาาดอกเบี้ยธนาคาร และภาษีสินค้าและบริการ ส่วนท้องถิ่นนั้นจะจัดเก็บเช่นเดียวกับระดับรัฐแต่มีอำนาจน้อยกว่ามาก
รัฐบาลทำเงินได้ 18300,000,000 ล้านเหรียญ และใช้เงินนี้ลงทุนกับการขนส่งและการสื่อสาร (ร้อยละ 26.0), ที่อยู่อาศัยและสิ่งอำนวยความสะดวก (ร้อยละ 24.5) และเชื้อเพลิงและพลังงาน (ร้อยละ 20.4) ฟังก์ชันที่มีการลดลงของการระดมทุนใน 2013-14 รวมถึงบริการสาธารณะทั่วไป ( -11.8เปอร์เซ็นต์) และนันทนาการและวัฒนธรรม (-0.6 เปอร์เซ็นต์)
การจัดทำงบประมาณของประเทศออสเตรเลีย เป็นจัดทำงบประมาณแบบล่วงหน้า(Multi year budget framework) โดยจัดทำล่วงหน้า 3 ปี โดยการจัดทำงบประมาณจะเริ่มจากการปรับการประมาณการในร่างบริหารข้อมูลแบบเกณฑ์คงค้าง(Accrual Information Management System) ซึ่งกำหนดนิยาม วิธีการงบประมาณ และวัตถุประสงค์ของรายงานต่างๆ(reporting purposes) ของหน่วยงานพร้อมการจัดลำดับความสำคัญของยุทธศาสตร์ โดยมีนายกรัฐมนตรี รัฐมนตรีกระทรวงการงบประมาณ และรัฐมนตรีกระทรวงการคลังเป็นผู้พิจารณาและจัดทำเป็นรายงานให้กับหน่วยงานต่างๆ จากนั้นหน่วยงานจะจัดทำเอกสารคำของบประมาณ(Portfolio Budget Submission) ซึ่งประกอบด้วยรายละเอียดของการจัดสรรซึ่งงบประมาณให้หน่วยงานนั้นเพื่อผลผลิตของรัฐบาล ข้อเสนอ (submission) ของหน่วยงานในสังกัดจะถูกส่งไปยังรัฐมนตรีกระทรวงเพื่อขอความเห็น ข้อเสนอจะถูกจัดส่งไปยังสำนักงานคณะรัฐมนตรี (cabinet office) เพื่อพิจารณาต่อไป
จากนั้นคณะกรรมการที่เรียกว่าคณะกรรมการ พิจารณาการใช้จ่าย (Expenditure Review Committee) จะกลั่นกรองข้อเสนอของหน่วยงานทั้งหมดและตัดสินใจว่าข้อเสนอใดควรได้รับการจัดสรรงบประมาณเท่าใดหลังจากคณะกรรมการทบทวนการใช้จ่ายได้สรุปการจัดสรรงบประมาณแล้ว คณะกรรมการเฉพาะกิจเกี่ยวกับรายรับ (Ad HocRevenue Committee) จะตัดสินใจเกี่ยวกับรายรับและวงเงินงบประมาณ จากนั้นจะมีการจัดทำร่างงบประมาณ (pre-budget review) เพื่อตรวจสอบความสอดคล้องระหว่างข้อเสนอต่างๆกับร่างระบบการบริหารข้อมูลแบบเกณฑ์คงค้างกระบวนการจัดทำเอกสารการงบประมาณ (BudgetDocumentation) จะเริ่มขึ้นเมื่อกระบวนการการพิจารณาข้อเสนอของหน่วยงานต่างๆโดยคณะกรรมการทบทวนการใช้จ่ายเสร็จสิ้นแล้ว โดยหน่วยงานต่างๆ จากนั้นจึงนำเอกสารการงบประมาณเข้าสู่รัฐสภาเพื่อพิจารณาต่อไป
ตารางแสดงภาพรวมงบประมาณออสเตรเลีย
อินูยามะ
อินูยามะ () เป็นเมืองในจังหวัดไอจิ ประเทศญี่ปุ่น ทางตอนเหนือของเมืองนาโงยะ มีขนาดพื้นที่ 74.97 ตารางกิโลเมตร มีจำนวนประชากร 75,137 คน ในปี ค.ศ. 2002
เซย์ เซย์ เซย์
เซย์ เซย์ เซย์ (อังกฤษ:Say Say Say) เป็นเพลงป็อปที่เขียนระหว่าง พอล แม็กคาร์ตนีย์ และไมเคิล แจ็กสัน มีโปรดิวเซอร์โดย จอร์จ มาร์ติน อยู่ในโซโลอัลบั้มที่ 5 ของแม็กคาร์ตนีย์ "Pipes of Peace" ในปี 1983 เพลงนี้ถูกบันทึกในระหว่างผลิตอัลบั้มในปี 1982 "Tug of War" ของแม็กคาร์ตนีย์ ประมาณ 1 ปีก่อนวางจำหน่ายเพลง "The Girl Is Mine" หลังจากวางจำหน่ายซิงเกิล "Say Say Say" ในเดือนตุลาคม 1983 ได้กลายเป็นซิงเกิลที่ 7 ของแจ็กสัน ที่ติดท็อปเท็นฮิตภายในปี
Palaemonidae
Palaemonidae เป็นวงศ์ของครัสเตเชียนจำพวกกุ้งวงศ์หนึ่ง ใช้ชื่อวงศ์ว่า Palaemonidae
จัดเป็นวงศ์ขนาดใหญ่ ด้วยมีจำนวนสมาชิกมากมาย พบได้ตั้งแต่ในแหล่งน้ำจืดสนิทบนยอดภูเขาสูง, แม่น้ำ, เขตน้ำกร่อย ไปจนถึงก้นทะเลลึกกว่า 1,300 เมตร ขนาดตั้งแต่ 1 เซนติเมตรไปจนถึงมากกว่า 18 เซนติเมตร โดยชนิดที่เป็นที่รู้จักกันเป็นอย่างดีคือ กุ้งก้ามกราม ("Macrobrachium dacqueti") ส่วนชนิดที่อยู่ตามแนวปะการังส่วนใหญ่จะมีความยาวไม่เกิน 5 เซนติเมตร
แบ่งออกไปได้มากกว่า 950 ชนิด ใน 137 สกุล โดยแบ่งออกไปได้เป็น 2 วงศ์ย่อย
พบมากกว่า 19 สกุล ในฝั่งทะเลอันดามันของไทยรายงานพบทั้งหมด 5 สกุล 16 ชนิด มีลักษณะทั่วไป คือ เปลือกคลุมหัว และลำตัวเรียบ เกือบทุกชนิดมีกรียาวใหญ่ เห็นฟันกรีชัดเจน ขอบปลายของสันหางมีหนาม 2 คู่ มีขนมากกว่าหนึ่งคู่ มีเหงือกแบบ pleurobranch ที่ฐานของ third maxilliped ขาเดินคู่ที่ 1 และ 2 เป็นก้ามสมบูรณ์ ปล้องที่ 3 จากปลายของขาเดินคู่ที่ 2 ไม่แบ่งเป็นปล้องย่อย พบมากกว่า 71 สกุล มากกว่าครึ่งของกุ้งในวงศ์ย่อยนี้อาศัยอยู่ในทะเลเขตร้อน โดยเฉพาะในแถบอินโด-แปซิฟิก พบมากกว่า 41 สกุล 384 ชนิด ในทะเลอันดามันมีรายงานพบไม่น้อยกว่า 21 สกุล 54 ชนิด โดยร้อยละ 80 จะอาศัยร่วมกับสัตว์ชนิดอื่น โดยเฉพาะสกุล "Periclimenes" เป็นสมาชิกหลักของวงศ์ย่อยนี้ มีจำนวนไม่ต่ำกว่า 164 ชนิด ทุกชนิดอาศัยอยู่ร่วมกับสัตว์ไม่มีกระดูกสันหลัง ทั้งสัตว์ที่เกาะติดอยู่กับที่ และสัตว์ที่เคลื่อนที่ได้ เช่น ปะการัง, กัลปังหา, ดอกไม้ทะเล, ดาวขนนก, เม่นทะเล, ปลิงทะเล เป็นต้น มีลักษณะโดยทั่วไป คือ เปลือกคลุมหัวและลำตัวเรียบ ขอบปลายของสันหางมีหนาม 3 คู่ ไม่มีเหงือกแบบ pleurobranch ที่ฐานของ third maxilliped ขาเดินคู่ที่ 1 และ 2 เป็นก้านสมบูรณ์ ปล้องที่ 3 จากปลายของขาเดินคู่ที่ 2 ไม่แบ่งเป็นปล้องย่อย
Rhynchocinetidae
Rhynchocinetidae เป็นวงศ์ของครัสเตเชียนวงศ์หนึ่ง จำพวกกุ้ง ใช้ชื่อวงศ์ว่า Rhynchocinetidae
โดยพบทั่วโลก 2 สกุล 17 ชนิด อาศัยอยู่ในทะเลเท่านั้น ในฝั่งทะเลอันดามันของไทยพบ 2 สกุล 2 ชนิด มีลักษณะโดยทั่วไป คือ เปลือกคลุมหัวเรียบ ไม่มีรอยหยักนูน เปลือกคลุมหัวกับกรีเชื่อมต่อไม่สมบูรณ์ ทำให้กรีสามารถขยับไปมาได้ ฟันกรีหยาบใหญ่ ก้ามของขาเดินคู่แรกทั้งสองข้าง ขนาดเกือบเท่ากัน ขาเดินคู่ที่สองมีขนาดใหญ่กว่าและยาวกว่าขาเดินคู่แรก ตัวผู้จะมีก้ามใหญ่กว่าปกติ กุ้งในวงศ์นี้มีขนาดเล็ก ความยาวเพียง 2-6 เซนติเมตร มีสีสันและลวดลายตามตัวแปลกตา สำหรับกุ้งในวงศ์นี้ที่เป็นที่รู้จักดี คือ กุ้งมดแดง ("Rhynchocinetes durbanensis") ที่นิยมเลี้ยงกันเป็นสัตว์น้ำสวยงาม
ถัด พรหมมาณพ
นายถัด พรหมมาณพ (พ.ศ. 2443 - 9 กรกฎาคม พ.ศ. 2502) อดีตรัฐมนตรีไม่ประจำกระทรวง และ อดีตสมาชิกสภาผู้แทนราษฎรจังหวัดพัทลุง 4 สมัย
นายถัด พรหมมาณพ เกิดเมื่อ พ.ศ. 2443 เป็นบุตรของนายพุ่ม และ นางบุญมี พรหมมาณพ สำเร็จการศึกษาระดับวุฒิ ปป. จาก โรงเรียนฝึกหัดครูบวรนิเวศ สมรสกับนางเปี่ยม พรหมมาณพ (สกุลเดิม : เตมียทัต) มีบุตร-ธิดา รวม 7 คน
ถัด พรหมมาณพ เสียชีวิตด้วยโรคอัมพาตในสมอง เมื่อวันที่ 9 กรกฎาคม พ.ศ. 2502 สิริอายุรวม 59 ปีเศษ
ถัด เริ่มรับราชการเป็นครูฝึกสอนที่ โรงเรียนพัทลุง ก่อนที่จะลาออกเพื่อมาศึกษาต่อ และได้กลับเข้ามารับราชการอีกครั้งในตำแหน่งครู และเจริญในหน้าที่จนได้เป็นครูใหญ่ที่โรงเรียนเดิม ต่อมาลาออกจากราชการเป็นครั้งที่ 2 เพื่อมาลงเล่นการเมือง จนกระทั่งกลับมารับราชการอีกครั้ง ที่กองแผนงาน กรมสามัญศึกษา กระทรวงศึกษาธิการ
ถัด ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2480 ซึ่งได้รับเลือกตั้งในครั้งแรก และได้รับเลือกจนถึง พ.ศ. 2495 รวม 4 สมัย
ถัด ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในรัฐบาลพันตรีควง อภัยวงศ์ เมื่อปี พ.ศ. 2491
ถัด พรหมมาณพ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ศิรประภา สุขดำรงค์
ศิรประภา สุขดำรงค์ หรือ แอ้ม ศิรประภา (ชื่อเล่น:แอ้ม) เป็นนักแสดงชาวไทย บุตรสาวของนักแสดง วิทยา สุขดำรงค์ ปัจจุบันได้แต่งงานแล้วกับ ณัฐนันท์ คุณวัฒน์ เมื่อวันที่ 21 ธันวาคม พ.ศ. 2560 หลังทั้งคู่คบหากันมาได้ 17 ปี
ตีสาม คืนสาม 3D
ตีสามคืนสาม 3D () เป็นภาพยนตร์ไทย 3 มิติแนวสยองขวัญสั้น 3 เรื่อง สร้างโดย ไฟว์สตาร์โปรดักชั่น กำกับโดย พุฒิพงศ์ สายศรีแก้ว, กิรติ นาคอินทนนท์ และ อิสรา นาดี นำแสดงโดย เรย์ แมคโดนัลด์, อินทัช เหลียวรักวงศ์, ธวัช พรรัตนประเสริฐ, เพตี้อิ โฮการิ, ศุทธสิทธิ์ พจน์ฐศักดิ์, วรชัย นวลศรี ในคืน 3 สิ พิชญ์สินี ตันวิบูลย์, ศุภนาฎ จิตตลีลา, ฤๅชนก มีแสง, หทัยชัช เอื้อกิตติโรจน์ ในคอนแวนต์, สินจัย เปล่งพานิช, จิราวัฒน์ วชิรศรัณย์ภัทร, ธวัช พรรัตนประเสริฐ, พงศธร ศรีปินตา ในกงเต๊ก โดยเป็นเรื่องราวสยองขวัญที่เกิดขึ้น ณ ช่วงเวลาตีสาม ที่เชื่อกันว่าวิญญาณของคนตายจะใกล้ชิดกับคนเป็นมากที่สุด กำหนดเข้าฉายในวันที่ 16 มกราคม พ.ศ. 2557 ภาพยนตร์ทำรายได้ 20.6 ล้านบาท
คืนสาม:"รู้หรือยัง...พี่หรั่งตายแล้ว..."เรื่องเริ่มต้นที่งานศพ"พี่หรั่ง"ขาใหญ่แก๊งมอเตอร์ไซด์ที่เปิดร้านสัก ได้เกิดรถมอเตอร์ไซด์คว่ำตาย แต่จะเป็นไปได้ยังไงที่คนอย่างหรั่งจะตายด้วยเรื่องแบบนี้ แต่ถึงอย่างนั้น หรั่งก็ตายแล้ว ก้อยแฟนของพี่หรั่งเดินเข้ามาในงานศพพร้อมกับโบโซ่ลูกน้องคนสนิท ท่ามกลางเสียงซุบซิบนินทา เพราะหรั่งตายเพียง 3 วันทั้งคู่ก็คบกันอย่างเปิดเผย
ไม่เพียงแค่นั้น ยังมีเสียงลือกันว่า...หลายคนในแก๊งอยากให้หรั่งตาย เพื่อเก็บเงินก้อนใหญ่ไว้โดยที่ไม่ต้องแบ่งหรั่ง รูปถ่ายของหรั่งตั้งอยู่หน้าโลง สายตาเหมือนโกรธแค้นอะไรบางอย่าง...หรือว่าเคียดแค้นใครบางคน เขาว่ากันว่า...คนตายจะกลับมาในคืนที่ 3 เพื่อสะสางเรื่องที่ยังค้างคาใจให้หมดไป...คืนนี้ หรั่งจะกลับมา และจะเปนคนหลอนที่ยาวนานไม่ลืม...
คอนแวนต์:โรงเรียนคอนแวนต์แห่งหนึ่งมีเรื่องเล่าว่าหากคืนไหนได้ยินเสียงเปียโน จากโบสถ์ต้องห้าม ว่ากันว่าเป็นเสียงจากซิสเตอร์หัวขาดเป็นผู้เล่นเปียโน เด็กนักเรียนกลุ่มหนึ่งต้องการพิสูจน์ว่า เรื่องเหล่านี้เป็นจริงหรือไม่ จึงตัดสินใจลุกขึ้นมากลางดึกเพื่อจะค้นหาความจริง...เตรียมพบกับบทสรุปหลอนเกินคาดได้ใน"คอนแวนต์"
กงเต๊ก:ร้านทำเครื่องกงเต๊กได้รับออร์เดอร์จำนวนมากเลยต้องทำงานให้ทันกำหนด ต้าและมอดต้องอยู่ทำของเพื่อให้ส่งทันเวลา โดยมีเจ๊และเฮียเข้ามาคุมงาน แต่แล้วขณะที่มอดอู้งานก็เจอข่าวรถของเจ๊คว่ำ หญิงคนขับเสียชีวิตคาที่ เฮียและมอดขนลุกเกรียวเมื่อหันไปเห็นเจ๊ยังนั่งอยู่ในห้อง...ค่ำคืนอันยาวนานที่ต้องอยู่ทำงานร่วมกับผีจะลงเอยอย่างไร...
วอริเออร์โอโรจิ 2
วอริเออร์โอโรจิ 2 () หรือที่ในญี่ปุ่นรู้จักว่า Musō Orochi 2 () เป็นภาคที่ 2 ต่อจากภาควอริเออร์โอโรจิ ในปี 2008 เกมที่ผสมระหว่าง Dynasty Warriors กับ Samurai Warriors โดยมีบริษัท KOEI เป็นผู้สร้าง การเล่นนั้นเป็นรูปแบบของ Musou เกมนี้สามารถสับเปลี่ยนตัวละครระหว่างเล่นได้ โดยจะเลือกเล่นได้ 3 ตัว ผู้เล่นสามารถเลือกเนื้อเรื่องได้ 4 ฝ่ายคือ Shu (จ๊กก๊ก), Wu (ง่อก๊ก), Wei (วุยก๊ก) และ SW (ซามุไร) โดยภาคนี้จะมีตัวละครเพิ่มขึ้นมาอีก 7 ตัว ได่แก่ โยะชิสึเนะ มินะโมะโตะ ,เจียงไท่กง ,ซึงหงอคง ,โอโรจิ X ,ฮิมิโกะ ,อุชิโอะนิ และโดะโดะเมกิ
เกมนี้วางจำหน่ายในรูปแบบเพลย์สเตชัน 2 วันที่ 3 เมษายน 2008 ในญี่ปุ่น ,วันที่ 19 กันยายน 2008 ในทวีปยุโรป และวันที่ 23 กันยายน 2008 ในทวีปอเมริกาเหนือ ต่อมาในรูปแบบเอกซ์บอกซ์ 360 วันที่ 4 กันยายน 2008 ในญี่ปุ่น ,วันที่ 19 กันยายน 2008 ในทวีปยุโรป และวันที่ 23 กันยายน 2008 ในทวีปอเมริกาเหนือ และในรูปแบบเพลย์สเตชันพอร์เทเบิล วันที่ 27 พฤศจิกายน 2008 ในญี่ปุ่น ,วันที่ 28 สิงหาคม 2009 ในทวีปยุโรป และวันที่ 4 กันยายน 2009 ในทวีปอเมริกาเหนือ
ศุภสิธ เตชะตานนท์
นายศุภสิธ เตชะตานนท์ (ชื่อเดิม : ศุภสิทธิ์) (เกิด 23 ตุลาคม พ.ศ. 2485) อดีตสมาชิกสภาผู้แทนราษฎรจังหวัดขอนแก่น 6 สมัย
นายศุภสิธ เตชะตานนท์ เกิดเมื่อวันที่ 23 ตุลาคม พ.ศ. 2485 เป็นบุตรของนายสิงห์พล และ นางเมี่ยวเจ็ง เตชะตานนท์ สำเร็จการศึกษา ระดับปริญญาโท สมรสกับนางภาวิณี เตชะตานนท์ มีบุตรชาย 3 คน หนึ่งในนั้น คือ ศุภรุจ เตชะตานนท์ หรือ รุจ เดอะสตาร์ นักร้องชื่อดัง
ศุภสิธ เข้าสู่วงการการเมืองด้วยการเป็นนายกเทศมนตรีเทศบาลตำบลเมืองพล เมื่อ พ.ศ. 2517 ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2526 สังกัดพรรคกิจสังคม และได้รับเลือกตั้งเรื่อยมาจนถึง พ.ศ. 2539 รวม 6 สมัย
ศุภสิธ เตชะตานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
หม่อมราชวงศ์ดวงใจ ปราโมช
หม่อมราชวงศ์ดวงใจ ปราโมช เป็นหม่อมในพระเจ้าบรมวงศ์เธอ พระองค์เจ้าปราโมช กรมขุนวรจักรธรานุภาพ
หม่อมราชวงศ์ดวงใจเป็นธิดาของเป็นหม่อมเจ้าสุทัศน์ และเป็นนัดดาในสมเด็จเจ้าฟ้าฯ กรมพระอนุรักษ์เทเวศร์ ต่อมาในเสกสมรสกับพระเจ้าบรมวงศ์เธอ พระองค์เจ้าปราโมช กรมขุนวรจักรธรานุภาพ พระโอรส/ธิดา 7 พระองค์ ได้แก่
การขนส่งสาธารณะ
การขนส่งสาธารณะ คือบริการคมนาคมขนส่งผู้โดยสารที่สามารถใช้ได้โดยสาธารณชน ซึ่งแตกต่างจากรถแท็กซี รถร่วม หรือรถเมล์เช่าเหมาคันที่จะไม่รับผู้โดยสารแปลกหน้าหากไม่มีการตกลงกันก่อนล่วงหน้า
วิธีการขนส่งสาธารณะรวมไปถึงรถประจำทางสาธารณะ รถราง รถลาก และรถไฟ แล้วยังหมายรวมถึงระบบขนส่งมวลชนเช่นรถไฟฟ้าและรถไฟฟ้าใต้ดินและเรือข้ามฟาก สายการบิน รถทัวร์ และรถไฟระหว่างเมืองมักจะใช้ในการขนส่งผู้โดยสารระหว่างเมือง มีการพัฒนาเครือข่ายรถไฟความเร็วสูงในหลายพื้นที่ทั่วโลกอีกด้วย
การขนส่งสาธารณะส่วนใหญ่ให้บริการโดยมีกำหนดเวลา แท็กซี่ร่วมให้บริการเมื่อมีผู้โดยสารหรือมีผู้โดยสารเต็มคันแล้วแต่กรณี ระบบการขนส่งที่เป็นโครงข่ายรองมีให้บริการในพื้นที่ที่มีประชากรน้อยหรือในพื้นที่ที่ต้องการการให้บริการส่งถึงหน้าบ้าน
การขนส่งสาธาณะในมหานครมีความแตกต่างในพื้นที่เอเซีย อเมริกาเหนือ และยุโรปเป็นอย่างมาก ในเอเซียการขนส่งมวลชนมีผู้ให้บริการคือบริษัทเอกชนหรือมหาชนที่แสวงหาผลกำไรและผู้ลงทุนทางการอสังหาริมทรัพย์ ในอเมริกาเหนือ หน่วยงานด้านการขนส่งมวลชนเป็นผู้ดูแลการบริการขนส่งสาธารณะ ในยุโรป รัฐบาลมักมอบหมายให้บริษัทเอกชนเป็นผู้ดูแลจัดการการขนส่งสาธารณะ
บริการขนส่งสาธาณะได้รับกำไรจากการเก็บค่าโดยสารซึ่งอาจจะขึ้นอยู่กับระยะทางของการเดินทางหรืออาจจจะเก็บแบบราคาเดียวก็ได้ หากมีจำนวนผู้โดยสารมากและราคาค่าเดินทางสูงพอก็อาจจะทำให้มีกำไรได้ ทั้งนี้รัฐบาลอาจจะอัดฉีดเงินภาษีเพื่อสนับสนุนการดำเนินงาน เมืองบางเมืองมีการให้บริการขนส่งสาธารณะที่ไม่เสียค่าใช้จ่ายโดยรัฐบาลเป็นผู้ออกค่าดำเนินงานทั้งหมด
เหตุผลทางประวัติศาสตร์และเศรษฐศาสตร์ทำให้มีการใช้การขนส่งสาธารณะในรูปแบบที่แตกต่างกันไป ประเทศในโลกเก่ามักมีระบบที่น่าเชื่อถือและครอบคลุมพื้นที่ใหญ่ซึ่งให้บริการเมืองที่มีประชากรมากแต่เดิม ทั้งนี้ประเทศในโลกใหม่มักประสบปัญหา "คนเมือง" และมีระบบขนส่งมวลชนที่ไม่ทั่วถึง
หม่อมหลวงต่วนศรี วรวรรณ
หม่อมหลวงต่วนศรี วรวรรณ เป็นหม่อมในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์หม่อมต่วนศรี วรวรรณ เป็นชาวบางกอกใหญ่ ธนบุรี เกิดเมื่อวันพฤหัสบดีแรม 14 ค่ำ เดือน 9 ปีจอ ตรงกับวันที่ 10 กันยายน พ.ศ. 2417 ในสมัยรัชกาลที่ 5 เป็นธิดาของหม่อมราชวงศ์ตาบ มนตรีกุล มารดาชื่อยิ้ม (สกุลเดิมศิริวันต์) สายราชสกุลมนตรีกุล ของหม่อมหลวงต่วนศรี เป็นสายที่มีความสามารถสูงในเชิงละครมาตั้งแต่สมเด็จพระสัมพันธวงศ์เธอ เจ้าฟ้าจุ้ย กรมหลวงพิทักษ์มนตรี ผู้เป็นต้นราชสกุลนี้
หม่อมต่วนศรี วรวรรณ มีศักดิ์เป็นหลาน ของ หม่อมราชวงศ์สนอง มนตรีกุล
หม่อมเจ้าแบน มนตรีกุล และ หม่อมราชวงศ์ตาบ มนตรีกุล ซึ่งเป็นท่านปู่และท่านพ่อของหม่อมหลวงต่วนศรี ก็มีความรู้ความสามารถและสนใจปลูกฝังวิชาการละครตกทอดมาตามลำดับจนถึงหม่อมหลวงต่วนศรี ท่านจึงรอบรู้ทั้งในกระบวนรำและดนตรีตลอดจนการขับร้อง โดยเฉพาะจะเข้นั้นหม่อมหลวงต่วนศรี เล่นได้ดีมาก เมื่อท่านได้มาเป็นหม่อมของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์นั้น ท่านได้เป็นศิษย์ของเจ้าจอมมารดาเขียน ในรัชกาลที่ 4 ซึงเป็นพระมารดาของกรมพระนราธิปประพันธ์พงศ์ เจ้าจอมมารดาเขียนก็เป็นตัวละครเอกมาตั้งแต่สมัยรัชกาลที่ 4 เป็นตัวเอก (เรียกกันเป็นสมญาว่า เขียนอิเหนา เขียนสังคามารตา) จึงได้มรดกการร่ายรำและเพลงการ ตกทอดมาอีกเป็นอันมาก ความรู้ของหม่อมหลวงต่วนศรี จึงมีอุดมสมบูรณ์ในเชิงละครทุกประการ
เมื่อกรมพระนราธิปประพันธ์พงศ์ ทรงตั้งคณะละครนฤมิตรขึ้น ท่านก็เป็นกำลังสำคัญในการแต่งเพลงในละครร้องทุกเรื่อง บทละครนั้น กรมพระนราธิปประพันธ์พงศ์ทรงนิพนธ์อย่างรวดเร็วและท่านก็บรรจุเพลงได้อย่างรวดเร็วทันท่วงทีด้วย เรียกว่าไวกันกันทั้งคู่ วิธีการนั้นคือ ท่านจะเป็นผู้ดีดจะเข้และร้องเพลงไปพร้อมกัน รวมทั้งคิดท่ารำตีบทให้เสร็จที่ขั้นชื่อมากคือเรื่องพระลอ ละครเรื่องแรกที่ท่านมีส่วนช่วยเหลือมากคือเรื่องอาหรับราตรี ซึ่งต่อมาเปลี่ยนชื่อเรื่องเป็นละครหลวงนฤมิตร จนเมื่อเกิดเป็นโรงละครปรีดาลัยขึ้น ก็เรียกละครปรีดาลัย เพลงต่างๆ ในเรื่อง สาวเครือฟ้า ตุ๊กตายอดรัก พระเจ้าสีป๊อมินทร์ ขวดแก้วเจียรนัย ฯลฯ ล้วนแล้วแต่เป็นฝีมือของท่านทั้งสิ้น ความเป็นอัจฉริยะทางดนตรีของท่านเห็นได้จากการแต่งเพลงและบรรจุเพลงลงในละครแต่ละเรื่อง เพราะปรากฏว่า ท่านแต่งเพลงเร็วมากและมีลูกเล่นยักเยื้องแพรวพราว เพลงสำเนียงลาวต่างๆ ที่ท่านนำมาบรรจุลงในละครเรื่องพระลอนั้น จริงอยู่ของเก่าก็มีอยู่บ้างแล้วเหมือนกัน แต่ท่านสามารถเปลี่ยนทำนองจนเกิดเป็นเพลงแนวใหม่ขึ้นได้อย่างฉับไว คุณสมบัติข้อนี้จะเห็นได้จากละครเรื่องพระเจ้าสิป๊อมินทร์ อีกเรื่องหนึ่ง เพราะท่านให้กำเนิดเพลงสำเนียงพม่าขึ้นมาใหม่ มีชื่อแปลกๆถึงกว่า 50 เพลง อาทิ พม่าพ้อ พม่าวอน พม่าพิโรธ พม่าตังคียก พม่าพรึม พม่าเหเฮ พม่าละห้อย ฯลฯ มากมายสุดจะพรรณนา ท่านมีอายุยืนมาก และความจำดีจนวาระสุดท้ายเมื่อท่านอายุเกิน 90 ปี ยังนั่งดูละครโทรศัน์ของกรมศิลปากรบ่อยๆ ท่านสามารถติชมวิจารณ์ได้เป็นอย่างดี โดยเฉพาะถ้าเล่าเรื่องพระลอ แล้ว ท่านจะตั้งใจดูเป็นพิเศษ ถ้าเห็นผิดไปจากแนวเดิมของท่านก็แสดงความขุ่นข้องในใจทุกคราวไป
ท่านถึงแก่กรรมด้วยโรคหัวใจวาย เมื่อวันที่ 27 มกราคม พ.ศ. 2517 รวมอายุได้ 99 ปี 4 เดือน
หม่อมหลวงต่วนศรี วรวรรณมีโอรส/ธิดากับพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ 2 พระองค์ ได้แก่